‘Dapat Tahi Yang Sama’- Sharnaaz Ahmad Kritik UMNO

Akhirnya Umno mendapat nakhoda baru selepas kapal mereka berlabuh akibat dibadai pengundi pada pilihan raya umum (PRU) lalu. Datuk Seri Dr Ahmad Zahid Hamidi yang sebelum ini dilihat bakal menjadi perdana menteri sehinggalah BN kecundang di tangan Pakatan Harapan (HARAPAN) dipilih majoriti anggota parti untuk menjadi presiden mereka.

A post shared by Hai adik, nak gula-gula? 🍬🍭 (@wowmalaysia_)

Rata-rata netizen menganggap UMNO sudah dijangka memilih Zahid jadi ketua. Mereka berpendapat ia akan kekal tak ada perubahan dan tak ke mana. Selain netizen, dikalangan selebriti juga turut meluahkan rasa kecewa dengan keputusan ini.

Pelakon popular Sharnaaz Ahmad menerusi Instagram Stries-nya berkata UMNO takkan berubah jika masih ditakuk dengan pemimpin yang sama.

Walaupun beliau tidak menyatakan mana-mana nama pemimpin itu, menurut Sharnaaz, dia masih menyayangi UMNO kerana dia membesarkan dengan buku perlembagaan Umno. Namun jika ahli parti masih tidak buat perubahan, maka tidak mustahil suatu hari nanti UMNO hanya akan tinggal nama.

Walaubagaimanapun, kami mengucapkan setinggi-tinggi tahniah kepada Zahid Hamidi kerana telah berjaya dan masih lagi mendapat kepercayaan ahli-ahli sebagai peneraju utama bagi memimpin UMNO menggantikan Datuk Seri Najib Razak yang telah meletakkan jawatan secara rasminya setelah kekalahan pada PRU14 baru-baru ini

Diharapkan Zahid Hamidi kali ini adalah individu yang baru dan lebih berintegriti jika dibandingkan ketika era kegemilangan pemerintahan kerajaan terdahulu.


Shahida Kecewa Dituduh Pilih Kasih. Ini Penjelasannya

Benarlah telahan kami sebelum ini dimana kami merasakan anak usahawan terkenal, Datuk Seri Aliff Syukri yang dilahirkan minggu lalu popularitinya persis selebriti terkenal.

Manakan tidak,baru sahaja dilahirkan Instagram Yusoff Al-Qardawi kini hampir mencecah 200 ribu pengikut! Malah beberapa kontroversi turut terpalit dengan dirinya bermula saat kelahiran yang dirakam bapanya sehinggalah isu nama menjadi pertikaian daripada netizen. Namun begitu ibunya, Datin Seri Shahida tenang membalas pelbagai persoalan berkenaan.

Isu tersebut turut berpanjangan sehingga Shahida terpaksa memuat naik kenyataanya mengenai dakwaan kononnya sejak kelahiran Yusoff, keluarga ini seperti pilih kasih antara anak kandung dan dua orang anak angkat mereka. Segalanya bermula apabila netizen mendakwa kedua-dua anak angkatnya itu hanya dibiarkan tidur di atas tilam nipis sedangkan anak mereka tidur beralaskan pelbagai jenama mewah.

A post shared by Nur Shahida Mohd Rashid (@shahidadherbs)

Bagi Shahida, dia sama sekali tidak mengamalkan sikap berkenaan malah ketika ketiga-tiga anak kandung mereka masih kecil, tilam seumpama itu juga menjadi alas untuk mereka tidur. Malah kami juga mendapati keluarga ini begitu menyayangi kesemua anak mereka tanpa mengira status.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Mana Orang-orang Matang Dalam Keluarga?’- Yasmin Hani Rasa Malu

Sebelum ini, heboh mengenai seorang lelaki didakwa melangsungkan perkahwinan dengan seorang budak perempuan berusia 11 tahun sebagai isteri ketiganya, tular di media sosial.

Lelaki itu yang dikenali sebagai Che Abdul Karim Che Abdul Hamid berasal dari Gua Musang, didakwa melangsungkan perkahwinan di negara jiran dengan ditemani ibu bapa budak perempuan itu yang dikatakan warga negara jiran.

Kisah perkahwinan yang mengejutkan rakyat Malaysia itu turut mendapat perhatian pelakon dan pengacara popular, Yasmin Hani.

Melalui kemas kini terbaru di Instagram Stories, Yasmin berkata dia sangat malu dengan hal sebegini dan melihat beberapa isu perlu diambil peduli terutama hak kanak-kanak perempuan tersebut.

“Mana orang-orang matang dalam keluargamu? Gila ke apa? Kalau budak tu bercinta dengan budak 10 tahun pasti suruh putus. Tapi meletakkan tanggungjawab sebagai isteri pada budak umur 11 tahun ok pula?” katanya

Yasmin meluahkan rasa malu dan geram kerana dalam usia semuda itu sepatutnya berada di sekolah untuk menuntut ilmu dan mengenali erti persahabatan bukannya menjadi isteri orang.

Menurut Che Abdul Karim yang berusia 41 tahun itu, dia mengakui perkahwinan berkenaan yang berlangsung pada 4 Syawal lalu namun hanya melibatkan nikah gantung sahaja. Dipetik dari laporan Bernama, lelaki itu tidak akan melepaskan isteri ketiganya itu walaupun menerima pelbagai desakan dan andaian kurang tepat berhubung perkahwinannya.


Syed Saddiq Berjaya Hapuskan Rekod Najib, Ini Respon KJ

Tahniah diucapkan kepada Ahli Parlimen Muar Syed Saddiq Abdul Rahman yang  secara rasmi telah dilantik sebagai Menteri Belia dan Sukan sekaligus telah melakar sejarah apabila menjadi menteri penuh termuda di Malaysia.

Pelantikkan ini telah menghapuskan rekod sebelum ini di mana pemimpin paling muda dalam Kabinet disandang Datuk Seri Najib Razak ketika dilantik sebagai Timbalan Menteri Tenaga, Telekomunikasi dan Pos pada 1978, ketika beliau berusia 25 tahun sebelum memegang jawatan Menteri Belia dan Sukan ketika berusia 33 tahun.

Menurut laporan dari Harian Metro, Ketua Angkatan Bersatu Anak Muda Parti Pribumi Bersatu Malaysia (PPBM) itu berkata, komitmen dicerminkan kerajaan adalah bukti usaha untuk mengangkat suara anak muda akan terus dihargai.

“Saya baru saja selesai mengangkat sumpah di Istana Negara sebagai anggota Jemaah Menteri dan bakal menggalas tugas sebagai Menteri Belia dan Sukan bagi penggal ini.

“Saya memanjatkan rasa penuh syukur dan takzim ke hadrat Ilahi atas pelantikan ini.

Sementara itu, dalam kenyataan yang berlainan, Ahli Parlimen Rembau, Khairy Jamaluddin menzahirkan ucapan tahniah kepada Saddiq di atas pelantikan sebagai Menteri Belia dan Sukan yang baharu.

Tahniah @SyedSaddiq atas pelantikan sebagai Menteri Belia & Sukan yang baharu. Saya doakan saudara dapat membawa kejayaan yang lebih besar kepada @KBSMalaysia.

— Khairy Jamaluddin (@Khairykj) July 2, 2018

Khairy yang juga bekas Menteri Belia dan Sukan mendoakan Saddiq mampu membawa kejayaan lebih besar kepada kementerian.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Umum Letak Jawatan! Izwan Azir Kini Sah Jadi Setiausaha Akhbar Menteri Baru

Satu berita yang mengejutkan dari penyampai TV senior, Izwan Azir Salleh malam tadi.  Siapa yang tak kenal dengan jejaka segak ini kerana wajahnya sering muncul di Buletin Utama sebagai pembaca berita sejak bertahun-tahun lamanya.

Malah sebelum ini Izwan juga pernah dikecam netizen akibat daripada isu politik sebelum ini. Namun, Izwan terus tabah dan terus melaksanakan tugas dengan baik.

Bak kata orang di setiap permulaan pasti ada pengakhirannya. Semalam, Izwan melakukan tugas buat kali terakhir apabila dia telah meletak jawatan pada jumaat lalu. Berita itu telah disahkan sendiri oleh Izwan ketika Buletin Utama bersiaran secara langsung.

Umum perletakan jawatan selepas 16 tahun berkhidmat

Bermula dengan kosong, ternyata Izwan telah banyak menimba ilmu sepanjang dia bekerja di bahagian berita. 16 tahun merupakan waktu yang sangat lama dan bagi Izwan, ini merupakan masa yang sesuai baginya untuk melakukan suatu yang baru. Lihat video tribute khas Izwan diatas.

Teman sekerjanya, Mior Abdul Malek Raiyani turut meluahkan rasa sedih di atas berita ini. Mior berkata, setelah 16 tahun, Izwan tidak lagi bersama mereka di Buletin Utama kerana dia telah mendapat kepercayaan berkhidmat sebagai setiausaha akhbar kepada seorang Menteri yang baru mengangkat sumpah.

“Secara Jujurnya rujukan saya sebagai penyampai berita ialah beliau. Kredibiliti beliau juga adalah dambaan produksi berita dan rujukan wartawan dan penyampai.” kata Mior menerusi Instagram miliknya.

Dalam satu kenyataan yang berbeza, salah seorang temannya yang dikenali sebagai Amanda Lopez berkata, Izwan selepas ini akan  menjadi setiausaha akhbar kepada Menteri Perdagangan Antarabangsa dan Industri, Darell Leiking.

Seramai 13 menteri Kabinet dan 23 timbalan menteri pada hari semalam (2 Julai 2018) mengangkat sumpah jawatan dan setia serta sumpah simpan rahsia di hadapan Yang di-Pertuan Agong Sultan Muhammad V di Istana Negara.


Berlagak! Ezzrin Loy Dituduh Sengaja Pamer Barangan Mewah

Selain Elfira Loy, adik beradiknya juga merupakan selebriti. Jika dahulu mereka sering kali membawa watak pelakon kanak-kanak di dalam drama dan filem tempatan. Kini kesemua mereka sudah meningkat remaja termasuk adik lelaki Elfira, Ezzrin Loy yang kini semakin kacak!

Terbaru, di media sosial hangat diperkatakan mengenai pelakon ini dimana dia dikatakan berlagak apabila seperti sengaja memuat naik sebuah gambar di Insta story dengan melabelkan setiap jenama aksesori yang dpakainya.

Malah hasil dapatan murai.my mendapati jenama tersebut bukanlah calang-calang jenama kerana boleh dikatakan ianya merupakan jenama barangan mewah.

Disebalik kecaman yang diterima, ada juga yang berfikiran positif dengan mendakwa ianya hanyalah sebagai ‘review’ berbayar yang diterima olehnya.

Malah ada juga yang menganggap Ezzrin hanya tumpang populariti kakaknya dan menjadikan platform media sosial sebagai salah satu sumber pendapatannya. Apa kata anda?


Liam Payne Dan Cheryl Cole Umum Berpisah!

Siapa sangka selepas dua tahun bersama, akhirnya penyanyi Liam Payne dan Cheryl Cole mengumumkan mereka kini sudah berpisah sejak semalam.

Meskipun pasangan kekasih ini mengambil keputusan sukar untuk berpisah namun kedua-duanya mengaku masih menyayangi antara satu sama lain. Pengumuman itu dibuat pasangan ini menerusi laman Twitter mereka.

Dalam masa yang sama, Liam juga berharap selepas ini peminat dapat menghormati kehidupan peribadi anak mereka, Bear Grey Payne.

“Saya dan Cheryl ingin mengumumkan bahawa kami mengambil keputusan untuk mengikut haluan masing-masing. Keputusan itu amat sukar untuk kami lakukan. Sebagai satu keluarga, kami masih saling menyayangi satu sama lain. Bear adalah dunia kami dan kami berharap anda semua hormat kehidupan privasi dia,”

Pasangan penyanyi ini mula hidup bersama sejak 2016 dan dikurniakan seorang cahaya mata, Bear yang kini berusia setahun.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Bau Ketiak Busuk? Khai Bahar & Nabila Razali Kongsi Kisah Zaman Sekolah

Selalunya kita sukar untuk menghidu bau badan sendiri. Diri cakap wangi, tapi orang sekeliling cakap busuk.

Secara amnya peluh tidak berbau, tetapi kehadiran bakteria pada kulit merupakan penyebab pengeluaran bau yang adakalanya tidak menyenangkan. Masalah bau badan boleh berlaku kepada sesiapa sahaja, baik lelaki mahupun wanita.

Seperti yang berlaku pada penyanyi yang tengah meningkat naik, Khai Bahar dan Nabila Razali yang mengakui pernah mengalami masalah bau badan lagi-lagi bau ketiak ketika di bangku sekolah.

Menurut Khai Bahar, dia sendiri pernah melalui zaman remaja di mana mempunyai masalah badan berbau namun ketika itu belum ada kesedaran untuk penjagaan diri.

“Dulu zaman sekolah, saya pernah mengalami masalah badan berbau sampai ramai yang tak mahu dekat”

“Tetapi pada waktu itu, saya sendiri tak sedar bahawa badan saya berbau sehinggalah bila sudah mencapai umur lebih dewasa, baru rasa menyesal kerana tidak mementingkan penjagaan diri seperti memakai Deodoran selepas mandi pada waktu itu,” katanya .

Bagi Nabila, sejak bergelar selebriti, dia perlu memberi lebih tumpuan dalam penjagaan diri lagi-lagi berkaitan dengan masalah bau badan kerana berpeluh.

“Sejak bergelar selebriti, sememangnya saya akui jadual harian agak padat dengan undangan mengadakan persembahan dan bertemu peminat. Dengan menggunakan deodoran selepas mandi, saya berasa lebih selesa dan yakin,” katanya.

Khai Bahar dan Nabila Razali ditemui ketika pelancaran Kempen Penjagaan Diri Terbaek’ di Sekolah Menengah Perempuan Sri Aman, Petaling Jaya anjuran Nivea.

Kempen ini bakal dijalankan di beberapa sekolah di seluruh Malaysia bagi menyampaikan mesej kesedaran tentang pentingnya penjagaan diri dikalangan pelajar sekolah.

Memahami keperluan ini, NIVEA tampil dengan kempen ‘Penjagaan Diri Terbaek’ yang bertujuan untuk mendidik pelajar sekolah menengah di seluruh negara, cara-cara untuk memupuk tabiat pengajaan diri yang terbaik .

Kempen ini yang merupakan satu inisiatif berjangka panjang, akan membabitkan sebuah pasukan khas yang akan melawat sekolah menengah di bandar-bandar utama Malaysia.

Dalam setiap lawatan, mereka akan berkongsi sebuah ceramah selama 45 minit yang akan meliputi aspek-aspek utama kebersihan diri termasuklah penjagaan bahagian bawah lengan dan dandanan diri; khususnya kepada pelajar yang sedang mengalami perubahan akil baligh.

Untuk memberikan pelajar peluang untuk lebih melibatkan diri dalam kempen ini, kempen ‘Penjagaan Diri Terbaek’ turut mempunyai lagunya tersendiri yang bertajuk ‘Langkah Berkeyakinan’. Dinyanyikan oleh penyanyi terkenal, Khai Bahar dan Nabila Razali, lagu yang disampaikan secara interaktif ini bertujuan untuk mendidik pelajar tentang penjagaan diri dan bahagian bawah lengan.

Para pelajar juga boleh menyertai kempen ini dengan mengambil bahagian dalam pertandingan muzik video ‘Penjagaan Diri Terbaek’ NIVEA dan berkongsi video mereka di platform digital seperti Facebook dan Instagram!

Mereka hanya perlu muat naik video ‘Langkah Berkeyakinan’ NIVEA mengikut kreativiti masing-masing atau menggunakan aplikasi kongsian muzik popular seperti Musical.ly, Tik Tok and Smule, dan kongsikannya di akaun media sosial mereka menggunakan hashtag #myNIVEA and #LangkahBerkeyakinan. Untuk maklumat lanjut, layari laman Facebook rasmi NIVEA,,www.facebook.com/mynivea/ dan NIVEA Men, www.facebook.com/myniveamen/.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Sial Punya Jantan!’- Chef Wan Berang Dengan Lelaki Kahwini Kanak-kanak

Gara-gara mengahwini seorang kanak-kanak berusia 11 tahun, tindakan seorang lelaki berusia 41 tahun yang berasal dari Kelantan itu mendapat perhatian seluruh Malaysia malah turut mendapat perhatian dunia. Malah meskipun dikecam, lelaki itu tetap enggan melepaskan isteri ketiganya itu dengan alasan tidak bersekedudukan sehingga 5 tahun akan datang.

Bukan sahaja netizen malah selebriti seperti Chef Wan turut menyelar tindakan lelaki berkenaan. Chef Wan menerusi laman Instagram mengulas isu ini dan berpendapat perkara seumpama ini hanya menjejaskan masa depan kanak-kanak tersebut.

Melihatkan perkara seumpama itu seperti keterlaluan, chef selebriti ini juga menggesa agar kerajaan campur tangan dalam menangani isu ini.

Jika dahulu Chef Wan turut lantang bersuara mengenai politik negara, isu ini juga ‘menjentik’ sifat ketidakpuasan hatinya. Mungkin ada benarnya apa yang diperkatakan oleh Chef Wan!


Saharul Ridzwan Mohon Maaf Jika Beri Pengaruh Buruk Pada Remaja

Jika semalam kami telah muat naik artikel mengenai perkongsian pengalaman hidup Saharul Ridzwan sebelum bergelar artis, hari ini pelakon itu memuat naik sebuah permohonan maaf buat pengikutnya di Instagram.

Terdahulu, Saharul pernah berkongsi kisah di mana dia mengaku pernah menggunakan duit pinjaman MARA ketika belajar untuk membeli sebuah kereta Viva.

Namun begitu, isu ini turut mendapat kecaman netizen dan ada yang menasihati pelakon ini bahawa perkara seumpama itu tidak seharusnya dikongsi di sosial media.

Tidak lama kemudian, Saharul telah tampil memohon maaf dan menjelaskan sebab sebenar di sebalik pembelian kereta Viva tersebut.

A post shared by SAHARUL RIDZWAN® (@saharulridzwan)

Tambah pelakon berusia 29 tahun ini, niatnya sebelum ini hanyalah untuk berkongsi kisah kejayaan dan memberikan inspirasi buat remaja kini. Susah juga ya kalau perkongsian positif dianggap negatif. Bersabarlah Saharul!


Haqiem Rusli Umum Tidak Jadi Berhenti Menyanyi

Sebelum ini, ramai yang sedia maklum bahawa penyanyi Haqiem Rusli telah mengumumkan keputusan untuk berhenti menyanyi akibat tekanan yang dialaminya. Malah dia turut mengambil sedikit masa untuk mempertimbangkan semula keputusan tersebut selepas ramai yang tidak mahu Haqiem berundur termasuk rakan-rakan artis.

Terbaru, menerusi laman sosialnya, Haqiem memuat naik sebuah kenyataan dimana dia ingin memohon maaf atas kejadian yang lalu serta membuat keputusan untuk terus menyanyi. Keputusan itu dibuat Haqiem selepas memikirkan sokongan yang diberikan padanya malah berjanji akan terus memperbaiki diri.

Namun begitu, bagi sesetengah netizen mereka masih tidak berpuas hati dengan kenyataan Haqiem.

Lebih mengejutkan ada yang mengharapkan pelantun Jatuh Bangun ini teruskan hasratnya sebelum ini untuk berhenti menyanyi. Apa pun didoakan buat Haqiem agar teruskan sukses dan kurangkan kontroversi!


3 Penyanyi Mengamuk Dakwa Dipergunakan Haqiem Rusli

Susulan daripada khabar berita mengenai pengumuman Haqiem Rusli semalam yang mendedahkan bahawa dia tidak jadi berhenti menyanyi, rupa-rupanya terdapat kontroversi yang kurang enak untuk didengari melibatkan beberapa penyanyi lain.

Segalanya bermula apabila penyanyi yang dimaksudkan iaitu Ara Johari, Wany Hasrita dan Ernie Zakri telah dijemput untuk sebuah segmen HotFM. Malah Haqiem Rusli turut dijemput dalam segmen berkenaan. murai.my difahamkan kesemua mereka tidak tahu apakah intipati sebenar mereka dijemput dan sekadar memenuhi jemputan dan kehendak pengurusan masing-masing.

Namun begitu, semuanya jadi tidak kena apabila ketiga-tiga penyanyi itu diminta mengulas lanjut mengenai Haqiem. Malah terdapat juga dakwaan daripada netizen bahawa segmen tersebut juga dibuat bagi mempromosikan lagu terbaru Haqiem.

Ketika segmen itu sedang berlangsung, jelas kelihatan riak wajah ketiga-tiga penyanyi ini seperti tidak faham dengan intipati tersebut malah turut meluahkan rasa ketidakpuasan hati mereka menerusi laman sosial masing-masing. Melihatkan pada situasi tersebut, rakan-rakan artis yang lain seperti Syamel dan Wani Kayrie turut menyatakan bahawa situasi seumpama itu tidak seharusnya terjadi.

Malah bagi memberikan pendapat yang lebih telus, netizen turut meminta penyanyi yang lebih senior, Adibah Noor untuk memberikan pendapatnya. Nampaknya keadaan semakin tegang! Jika dahulu melibatkan peminat, kali ini terpalit pada rakan seangkatan pula. Adakah ini juga sebahagian daripada gimik?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Erma Fatima Anggap Penahanan Najib Mampu Kurangkan Dosa

Pelakon dan Pengarah popular Erma Fatima semalam meluahkan rasa sedihnya selepas berita penahanan bekas Perdana Menteri, Datuk Seri Najib Tun Razak menerusi Instagram miliknya. Pada hari Selasa, semalam Najib ditahan oleh Suruhanjaya Pencegahan Rasuah Malaysia (SPRM), berkaitan SRC International Sdn Bhd.

Erma menasihati rakyat Malaysia supaya tidak menabur fitnah dan membuat spekulasi liar berhubung dengan kes ini. Dalam masa yang sama di turut memohon kepada semua pihak untuk berhenti memperlekeh dan menghina, kerana itu bukanlah budaya kita amalkan di Malaysia.

Erma menyatakan bahawa dia hanya mampu berdoa agar Allah tunjuk kebenaran kepada semua yang bakal membuka mata rakyat.

Menurut laporan dari Berita Harian, hari ini Bekas Menteri Kewangan itu dilihat kelihatan tenang ketika berhadapan dengan media serta orang ramai.

Perkarangan mahkamah juga gamat dengan laungan seperti “Bebas Najib” dan “Hidup Najib” oleh para penyokongnya sebagai tanda solidariti dan sokongan kepada bekas Perdana Menteri itu. Kira-kira 100 penyokong Najib termasuk anggota UMNO berkumpul di perkarangan lokasi itu sejak pukul 7.00 pagi lagi.


‘Betul Ke Dia Bersalah?’- Fazley Yaakob Persoalkan Penahanan Najib

Terbaru dari laporan Utusan Online, Datuk Seri Najib Tun Razak dihadapkan di Mahkamah Sesyen di sini hari ini atas tiga pertuduhan melakukan pecah amanah berkaitan kes SRC International Sdn. Bhd. dan menyalahgunakan jawatannya sebagai Perdana Menteri dan Menteri Kewangan ketika itu membabitkan RM42 juta.

Najib didakwa atas Seksyen 409 Kanun Keseksaan dan Seksyen 23 Akta Suruhajaya Pencegahan Rasuah Malaysia 2009.

Berita tersebut mendapat reaksi penyanyi dan chef selebriti Fazley Yaakob, yang merupakan suami kepada anak Datin Seri Rosmah Mansor. Menerusi Instagramnya, Fazley memberitahu sudah tiba masa untuk semua pihak tahu tentang kebenaran sebenar.

“Sukar untuk menerima realiti sebenarnya. Adakah benar beliau bersalah atau ada si polan lain yang sebenarnya menjadi liabiliti beliau selama ini. Wallahualam”

Seperti yang dilaporkan oleh Sinar Harian, Suruhanjaya Pencegahan Rasuah Malaysia (SPRM) memaklumkan penahanan Perdana Menteri, Datuk Seri Najib Tun Razak tidak melibatkan isterinya, Datin Seri Rosmah Mansor.

Setakat ini tangkapan hanya dibuat terhadap Najib dan tidak melibatkan indvidu lain.


Ismail Izzani Terlantar Di Hospital! Sakit Apa?

Terbaru, penyanyi yang sedang meningkat naik, Ismail Izzani dilaporkan kini dimasukkan ke wad dipercayai kerana masalah kesihatan.

Sebelum ini, Ismail pernah memberi kenyataan bahawa dia mengalami masalah tonsil dan sekiranya melakukan rawatan seperti membuang tonsil dia kemungkinan menghadapi kesukaran untuk bernyanyi. Ismail ditahan di wad sebuah pusat perubatan di ibu kota semalam dan memuat naik perkembangan terkini menerusi Instastory peribadinya.

Menerusi perkongsian tersebut, kelihatan Ismail dikunjungi oleh bekas bintang Akademi Fantasia 2013, Indah Ruhaila bersama suaminya, Shariff Taufik lewat malam tadi.

Malah Ismail juga turut memuat naik gamabr tangannya dimasukkan drip di atas katil hospital. Sehingga kini, tidak diketahui apakah punca Ismail Izzani dimasukkan ke hospital. Semoga cepat sembuh!


Nur Sajat Tuju Status ‘Pedas’ Di Instagram Untuk Siapa?

Gara-gara kenyataan yang dimuat naik usahawan kosmetik terkenal, Nur Sajat Kamaruzzaman ruang susur Instagram gamat sebentar mengenai pelbagai spekulasi kenyataan itu.

Meskipun tidak mendedahkan pada siapa status itu ditujukan, namun perlian tersebut nyata dimuatnaik Sajat untuk seseorang. Menerusi Instagram nya itu, Sajat menempelak tindakan seorang individu yang dikatakan suka membanding-bandingkan dirinya dengan usahawan itu.

“Kenapa kau suka banding kan aku dengan kau yer!!! kata kaki ko kecik lah, kata bahu ko kecik lah, kata ko lah paling kecik dalam dunia ini lah!!! Tak payah nak compare2 kan orang yer….ko tengok muka ko dulu!!! Tengok muka ko depan2 pun,Takdelah flawless mana pun!! CHINGGG JER LEBIH!!!!”

Dalam perkembangan lain, menerusi ruangan komen Instagram nya, kelihatan netizen saling berdebat dan membuat spekulasi sendiri mengenai status tersebut.

A post shared by RATU SEMESTA ALAM (@safieyillias94)

Rata-ratanya mendakwa status itu ditujukan buat Safiey Ilias berdasarkan kenyataan yang diberikan oleh Sajat.

Benarkah dakwaan tersebut? Mungkin Sajat punyai jawapannya!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Isteri Cedera & Lebam, Iman Wan Bimbang Berjauhan Dengan Keluarga

Berat mata memandang, berat lagi bahu mereka memikul! Begitulah ibu bapa yang memikul tanggungjawab selaku mendidik anak syurga yang mengalami masalah autisme.

Lebih sukar apabila reaksi agresif atau ‘meltdown’ anak ini kadangkala muncul tiba-tiba dan berlaku di tempat awam pasti mengundang rasa kurang selesa dan salah faham dalam khalayak umum.

A post shared by Adam’s Autism Family (@adamsautismfamily)

Meltdown adalah kondisi di mana anak mengamuk kerana permasalahan deria. Ia akan berlaku jika terlalu banyak rangsangan deria yang masuk ke inderanya hingga dia bingung apa yang sebenarnya terjadi. Hal ini menimbulkan rasa sakit kepala dan perasaan yang sangat tidak selesa. Makanya si anak mengamuk sehingga boleh membawa kepada kecederaan diri sendiri dan orang lain.

Berkongsi kisah membesarkan anak menderita masalah kecacatan perkembangan tegal fungsi otak atau autisme, kata Iman Wan, baru-baru ini anaknya Adam Wan mengalami ‘major meltdown’ sehinggakan isterinya Norhaida Hassan atau lebih mesra dipanggil Ida ini telah mengalami kecederaan dan mendapat luka.

“Saya menerima mesej dan gambar-gambar ini dari Ida ketika saya menghadiri kelas di Bukit Mertajam. Sungguh mencabar bagi saya untuk memberi tumpuan dalam kelas walaupun isteri saya telah berulang kali meyakinkan saya bahawa dia dalam keadaan baik dan Adam sudah tenang”- katanya di Instagram.

Menurut Iman, hal ini telah menjadi kisah kehidupan yang diharungi selama bertahun-tahun dalam keluarganya. Hal-hal sebegini yang menjadi sebab dia sentiasa berusaha untuk membina perniagaan dari rumah yang boleh meluangkan masa yang banyak bersama Adam.

“Saya perlu bekerja dari rumah. Setiap kali saya keluar, saya bimbang tentang Ida dan anak-anak.” ujarnya

Iman menambah, sebenarnya Adam telah bertambah baik berbanding sebelum ini dia tidak stabil hampir setiap hari. Insiden hujung minggu yang lalu adalah yang pertama dalam masa sebulan.

Ternyata bekas komposer ini mengorbankan kehidupan mereka sekeluarga dan sentiasa berfikiran positif apabila diduga dengan ujian seperti ini. Sebagai masyarakat, kita tidak sepatutnya menghakimi mereka atau menunding jari terhadap ibu bapa anak istimewa ini kerana kita tidak berada di tempatnya.


‘Aiman Dah Sihat’- Fara Hezel Ulas Penyakit Misteri Aiman Tino

Sebelum ini, murai.my pernah melaporkan dimana penyanyi Aiman Tino didakwa ditimpa penyakit misteri yang menyebabkan keadaan dirinya terganggu dan turut mengalami kesukaran untuk bernyanyi.

Mengulas lebih lanjut mengenai keadaan terkini Aiman, kakaknya yang juga penyanyi Fara Hezel menjelaskan keadaan adiknya itu sudah dalam keadaan baik dan kini sihat sepenuhnya. Tambah Fara, pada mulanya mereka sekeluarga agak pelik kerana pemeriksaan hospital tidak dapat mengesan sebarang penyakit namun apa pun mereka kini bersyukur kerana Aiman sudah pulih.

Fara ketika ditemui murai.my di Majlis Pelancaran MR D.I.Y dalam talian turut berkata kini dia sedang giat menyiapkan single ketiga nya yang akan dikeluarkan tidak lama lagi.

Menurut Fara lagu tersebut juga mendapat sentuhan daripada ibubapanya sendiri sebagai pencipta lagu dan juga lirik. Rasanya ramai yang tidak sabar menunggu lagu terbaru Fara bukan?


‘Jaga Diri Kat Sana Adam!’- 5 Selebriti Ini Zahirkan Rasa Hiba

Luluh hati ibu apabila mengetahui anaknya, Adam Rayqal Mohd. Sufi Naeif yang didakwa dilarikan individu tidak dikenali semalam, dijumpai mati di rumah pengasuhnya di Taman Nakhoda, Batu Caves.

Orang ramai rata-rata terkejut dan meluahkan perasaan pilu lebih-lebih lagi ketika membaca luahan ibu mangsa, Farrah Madihah Othman menerusi laman Instagram miliknya.

Berita sedih ini turut mendapat perhatian ramai selebriti di Malaysia dan mengutuk tindakan pengasuh ini yang dianggap tidak berhati perut.

Menurut laporan Utusan Online, mayat Adam Rayqal ditemukan dengan keadaan lengkap berpakaian dan berbalut kain napkin serta dimasukkan ke dalam beg berwarna hijau di bahagian sejuk beku peti ais dua pintu di rumah berkenaan.

Ketua Polis Daerah Gombak Asisten Komisioner Ali Ahmad berkata, polis sudah menahan pengasuh berusia 33 tahun dab rakan serumahnya yang berusia 36 tahun di rumah sewa mereka, semalam.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ernie Zakri Kena ‘Game’ Dengan Haqiem Rusli? Depresi Hanya Gimik

Semalam kami di murai.my telah memuat naik sebuah artikel dimana tiga orang penyanyi iaitu Wany Hasrita, Ernie Zakri dan Ara Johari dikatakan mengamuk setelah mereka seperti dipermainkan oleh sahabat mereka, Haqiem Rusli.

Segalanya bermula apabila kesemua mereka dijemput ke sebuah stesen radio terkenal hanya untuk mempromosikan single terbaru Haqiem Rusli dan kisah depresinya. Tidak tahu akan tujuan temubual tersebut, ketiga-tiga mereka telah meluahkan rasa tidak puas hati di media sosial masing-masing.

Melihatkan isu itu semakin tlar, menerusi ruangan komen, Ernie mendedahkan satu lagi perkara yang agak mengejutkan dimana menurutnya Haqiem tidak pernah mengalami masalah depresi sehingga menyebabkan mahu berhenti menyanyi malah ianya sekadar gimik yang sudah lama dirancang.

Mungkin anda masih ingat dengan gimik yang dilakukan oleh Nabila Razali dimana hampir satu Malaysia juga terkena dengan ‘permainan’ penyanyi itu. Namun, menurut netizen taktik yang dilakukan oleh Haqiem tidak menjadi malah mengundang kemarahan sehingga dilihat meraih publisiti murahan.

Apa pun, nantikan perkembangan lanjut dari murai.my dari semasa ke semasa kerana kami turut mendapat perkhabaran pada hari ini satu sidang media khas melibatkan Haqiem, Ernie dan Wany akan dilangsungkan.


Haqiem Rusli Ditegur 8 Selebriti Ini Kerana Permainkan Isu Serius

Susulan daripada pengumuman Haqiem Rusli yang kembali dengan single terbarunya, Selamat Tinggal Sayang selang sehari daripada pengumuman bahawa dia tidak jadi berhenti menyanyi, ramai yang menganggap tekanan yang dialami sebelum ini hanyalah sekadar gimik semata-mata meskipun penyanyi ini menafikannya.

Lebih mengejutkan hasil carian kami menerusi lagu terbaru Haqiem itu sudah mendapat lebih dari 4 ribu tanda tidak suka (unlike) di YouTube dan pelbagai komen yang mengecam tindakan penyanyi ini.

Meskipun begitu, walaupun kurang daripada 24 jam lagu itu dimuat naik ianya menduduki tangga ke 9 yang ‘trending’ di YouTube dan mendapat lebih dari 21 ribu tanda suka (like).

Selepas didakwa ianya hanyalah sekadar gimik, rata-rata netizen meluahkan rasa kecewa mereka termasuklah para selebriti yang selama ini menyatakan sokongan mereka buat Haqiem.

A post shared by Caprice (@capriceofficial)

Bagi mereka, isu seumpama ini tidak seharusnya dibuat main dan sebagai seorang penyanyi, Haqiem haruslah lebih berhati-hati membuat percaturan.


Putra Amaris Jawab Tuduhan Ada Skandal Dengan Dr Vida

Sebelum ini kecoh dengan berita mengenai usahawan kosmetik, Datuk Seri Vida (DSV)dikhabarkan mempunyai hubungan istimewa dengan seorang lelaki muda, Ahmad Iqbal Zulkefli.

Kemudian kelibat jejaka berasal dari Pasir Mas, Kelantan ini tidak kelihatan lagi bersama DSV. Namun kehilangannya ini terjawab apabila Iqbal mendedahkan keadaan sebenar yang dia telah dipecat serta-merta pada 1 Jun lalu oleh DSV.

Namun ada desas-desus yang mengatakan Iqbal dipecat gara-gara kehadiran orang baru yang sentiasa muncul dalam beberapa video yang dimuat naik oleh DSV dalam laman sosial Instagram miliknya. Pasti anda kenal!

Dikenali sebagai Putra Amaris atau Muhammad Amran Ismail sering juga muncul sebagai aktor dalam beberapa buah drama di kaca TV sebelum ini. Justeru ramai tertanya-tanya apa kaitan jejaka itu dengan jutawan kosmetik itu?

Menurut laporan dari Utusan Online, aktor tersebut yang baru sahaja berkahwin pada 5 Januari lalu berkata, kehadirannya di sisi DSV adalah untuk memenuhi tanggungjawabnya sebagai salah seorang pekerja kepada pengasas produk Vida Beauty Sdn. Bhd.

“Hubungan saya dengan DSV biasa saja, seperti keluarga. Saya pun mula rapat dengan keluarga DSV apabila terlibat dalam pembikinan muzik video Lavida Go Bola tempoh hari.

A post shared by Dato' Seri Dr. Hajah Vida (@datoserivida)

“Senang cakap, saya bekerja dengan DSV sebab itulah wajah saya kerap muncul dalam video yang dimuat naik DSV.

“Setakat ini saya tidak ada masalah bekerja dengan DSV dan jadual kerja saya dalam bidang lakonan pun tak terganggu kerana semua itu boleh diatur.

“Saya tak peduli apa orang nak kata kerana yang penting saya tahu menjalankan tanggungjawab yang diberi,” katanya enggan mempedulikan kata-kata netizen yang mempersoalkan kehadirannya di sisi DSV sejak akhir-akhir ini.

Bagi Putra Amaris, mengapa dia perlu menolak untuk bekerja dengan orang yang baik jika hubungan itu dapat memberi kebaikan kepada kedua-dua belah pihak. Katanya, dia baru saja selesai berlakon dalam filem Ratu Kala Jengking, arahan Bade Azmi dan diterbitkan oleh A.Aida Production.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] A. Aida Terkejut Dilamar! Bakal Bernikah Dengan Ariff Aziz

Sebelum ini hangat diperkatakan mengenai Datuk A Aida hangat bercinta dengan seorang pelakon muda. Antara yang terpalit dalam gosip berkenaan adalah anak kepada dramatis Normah Damanhuri, Ahya Rosli. Namun begitu, menurut Aida mereka hanya berkawan baik. Di sebalik gosip yang tersebar, malam tadi terbongkarlah kisah sebenar mengenai siapakah pelakon muda yang dimaksudkan.

Pelakon yang dimaksudkan adalah Wan Ariff Aziz atau lebih dikenali sebagai Ariff. Lebih manis, produser itu menerima kejutan apabila dilamar Ariff di sebuah restoran Arab di Kampung Baru dengan menyarungkan cincin lamaran sambil diiringi petikan gitar.

Tambah Aida lagi, segala kejutan itu telah dirancang sebaiknya, Manakan tidak sebelum itu Ariff memintanya memakai tudung dengan alasan dia mahu melihat wajah Aida menutup aurat sebelum menghadiri makan malam bersama.

Menurut Aida, buat masa ini Ariff sedang melakukan urusan pernikahan dan mereka dijangka akan mendirikan rumah tangga dalam masa terdekat. Kedua-duannya mereka saling mengenali tiga tahun lalu namun mula rapat sejak Mei lalu selepas Ariff terlibat dalam filem terbitan A. Aida Productions iaitu Ratu Kala Jengking  Puteri Keranda.


Sufi Kecewa Haqiem Rusli Curi Idea Untuk Hasilkan Lagu Baru

Belum pun reda dengan isu gimik depresi yang kononnya didakwa hanyalah satu rancangannya sehingga menjadi topik sensasi minggu ini, kini timbul pula satu lagi kontroversi panas yang sudah pasti menjatuhkan reputasinya.

Terbaru, penyanyi Sufi Rashid telah memuat suntingan video lagu terbaru Haqiem Rusli, Selamat Tinggal Sayang di Instagram nya. Semalam, Haqiem telah mengumumkan bahawa lagu barunya itu telah dimuat naik di YouTube sekaligus mencetuskan kontroversi seperti didakwa peminat sekadar gimik.

Namun begitu, menurut Sufi itu adalah ciptaannya dan Haqiem tidak mendapat keizinan apatah lagi meletakkan nama Sufi sebagai salah seorang pecipta lagu itu.

Menurut Sufi, dia bukanlah mahu sengaja mahu meraih publisiti ataupun menuntut bayaran tetapi hanya ingin Haqiem meminta izinnya dengan mengikut prosedur yang betul. Tambahnya lagi, menghasilkan keseluruhan lagu tersebut bukanlah perkara mudah apatah lagi melihatkannya lagu miliknya itu kian meningkat jumlah tontonannya di YouTube.

Sebelum ini, Haqiem turut terpalit isu yang sama,apabila lagu Jatuh Bangun dendangannya dikatakan sama seperti lagu Asfan Shah. Apa pun, sama-sama kita nantikan penjelasan lanjut dari Haqiem malam ini!


Bimbang Tanah Melayu Akan Hilang, Johan As’ari Puji Ellie Suriati

Pelakon Johan As’ari atau nama sebenarnya Johan Ariff bin As’ari tampil menyuarakan pandangannya terhadap keberanian pelakon dan pengarah veteran Ellie Suriati memperjuangkan penggunaan Bahasa Melayu dalam Mahkamah.

Ellie yang hadir di Mahkamah Kuala Lumpur sebagai penyokong bekas Perdana Menteri diberi amaran oleh pihak polis selepas mencetuskan provokasi sehingga menyebabkan keadaan di mahkamah berkenaan bertukar kecoh.

Ellie atau nama sebenarnya Ellie Suriati Omar berusia 48 tahun itu, antara ratusan penyokong Datuk Seri Najib Tun Razak yang melaungkan perkataan hidup Melayu dan bahasa Melayu berulang kali.

A post shared by Murai MY (@muraimalaysia)

Menerusi akaun Instagram miliknya, Johan berkata, dia sangat kagum dengan semangat yang ada dalam diri Ellie.

“Bila di mahkamah peguam di arab cakap arab, peguam di China cakap cina, peguam di jepun cakap jepun, peguam di Malaysia cakaplah bahasa malaysia. Kalau tanah melayu ni hilang, kami takdak tanah dah. saya kagum dengan semangat beliau,” katanya.

Dalam kenyataan lain di Malaysiakini, Ellie menafikan beliau mencetuskan provokasi sehingga menyebabkan keadaan di mahkamah berkenaan bertukar kecoh.

“Saya tak buat provokasi tapi AG berdiri jauh dari tempat saya berdiri, mungkinlah saya cakap kuat, macam mana nak dengar, tadi saya cakap bahasa kebangsaan, bahasa Malaysia. Bila kita desak dia, dia belah (pergi),” katanya ketika

Sementara itu, Ellie tidak gentar sekiranya tindakan diambil ke atasnya kerana bukan beliau yang memulakan kekecohan.

“Kenapa pula nak ambil tindakan pada saya, kan kita ramai. Bukan saya mulakan,” katanya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Biar Betul! Adibah Noor Beri Pengaruh Buruk Pada Peminat?

Selain Fathia Latiff, Adibah Noor adalah antara selebriti yang begitu aktif di media sosial terutamanya di Twitter. Bukan sahaja memberi pelbagai pandangan bernas dan menarik, malah penyanyi ini juga sering kali berinteraksi bersama peminat-peminatnya.

Namun begitu, terbaru Adibah dituduh netizen apabila dia dikatakan cuba memberi pengaruh buruk pada pengikut dan peminatnya di Twitter. Semuanya gara-gara penjelasan Adibah yang menyatakan pendapatnya berkaitan satu isu politik. Kerana kenyataan tersebut, netizen meminta penyanyi itu lebih baik berdiam diri dan hanya fokuskan kariernya.

Menjelaskan perkara yang sebenar bagi Adibah dia sebagai rakyat biasa hanya meluahkan apa yang terbuku dihatinya. Malah sebagai rakyat, dia juga berhak bersuara. Hanya kerana dia dikenali ramai, netizen cuba mengecam pendapatnya.

Tambah Adibah, jika dia tidak dikenali sudah pasti tiada siapa yang akan peduli kenyataannya. Dia turut bersyukur rata-rata peminatnya terdiri daripada mereka yang boleh berfikir panjang. Adibah ditemui murai.my ketika Majlis Pelancaran DIY Secara Online dimana Adibah sekali lagi menjadi duta kepada jenama ini dua tahun berturut-turut. Tahniah diucapkan!


[VIDEO] Hasrat Amy Search Tidak Kesampaian, Isteri Keguguran

Sebelum ini penyanyi rock lagenda, Amy Search telah berkongsi khabar gembira dimana dia bakal menimang cahaya mata di usianya yang kini mencecah 60 tahun.

Namun begitu, hasrat dan impian Amy tidak kesampaian kerana isterinya, Nourish Hassan dikhabarkan telah keguguran. Berita itu tekah disahkan Amy selepas doktor tidak dapat mengesan lagi degupan jantung janin tersebut ketika melakukan ujian ultrasound.

Bukan sahaja Amy dan isterinya, malah anak-anaknya juga bersedih sehingga menangis mengenangkan bakal adik mereka yang meninggal dunia di dalam kandungan. Amy walau bagaimana pun tetap redha dengan apa yang berlaku dan berharap akan ada hikmah disebalik dugaan ini.

Terdahulu Amy dan Norish telah mendirikan rumah tangga pada tahun 2003 dan dikurniakan tiga orang cahaya mata bersama. Salam Takziah buat Amy sekeluarga!


Respon Fazley Yaakob Bila Anak-anak Dikaitkan Dengan Rosmah Mansor

Kesedaran untuk saling menghormati di kalangan rakyat Malaysia semakin longgar. Biarpun negara kian maju, namun rakyat Malaysia menjadi semakin biadab dalam berkata-kata di media sosial.

Hari ini, tohmahan, fitnah, kata-kata kesat diguna secara meluas tanpa segan silu. Kepesatan perkembangan teknologi menjadikan kita hilang budi bahasa yang menjadi kebanggaan rakyat Malaysia.

Seperti yang berlaku pada ruangan komen Instagram milik selebriti Datuk Fazley Yaakob baru-baru ini. Salah seorang netizen telah melontarkan kata-kata tohmahan yang melampau terhadap ahli keluarganya. Sebagai rakyat Malaysia, ini sangat mengecewakan!

Hal ini bermula selepas Fazley telah memuatnaik satu keratan akhbar mengenai penahanan bekas Perdana Menteri, Datuk Seri Najib Razak pada hari Selasa yang lalu. Dalam posting terbarunya itu, Fazley mempersoalkan adakah Najib benar-benar bersalah ataupun orang lain yang menjadi dalang.

Dalam banyak-banyak reaksi netizen di ruangan komen, ternyata yang satu ini cuba melemparkan kata-kata negatif terhadap keluarga Fazley.

Walaubagaimanapun, kami di murai.my puji dengan sikap Fazley yang tidak mudah melatah dengan kritikan. Fazley meyakinkan individu bahawa anak-anak tidak perlu dibabitkan dalam isu ini malah mereka tidak bersalah.

Dakwaan individu itu turut mendapat reaksi adik lelakinya, Raf Yaakob yang menganggap komen itu salah satu contoh kebodohan yang tidak bermoral.

Banyak lagi yang rata-rata masyarakat Malaysia tahu kesan penyalahgunaan media sosial ini yang menghakis nilai murni dalam kalangan kita. Apa-apa pun kami berharap tidak ada lagi wujudnya individu-individu ini di media sosial mahupun di muka bumi sekalipun.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Haqiem Rusli Menangis Mengaku Hadapi ‘Mild Depression’

Malam tadi telah berlangsungnya sebuah sidang media khas membabitkan tiga orang penyanyi iaitu Haqiem Rusli, Ernie Zakri serta Wany Hasrita.

Ketiga-tiga mereka merupakan artis yang bernaung di bawah FMC Music dan tujuan sidang media itu diadakan adalah berhubung penjelasan lanjut mengenai kontroversi gimik Haqiem yang tular baru-baru ini.

Haqiem ketika ditemui murai.my berkata dia sama sekali tidak pernah menipu mengenai pendedahannya berhubung masalah kemurungan dihidapinya sejak kebelakangan ini. Malah ketika menjelaskan mengenai kontroversi itu, Haqiem kelihatan begitu sebak tatkala menceritkan dia dicemuh dan keluarganya turut menerima tempias tatkala hampir seluruh Malaysia cuba mengecamnya.

“Saya tidak kisah jika mereka di luar sana ingin menghentam saya…tapi saya begitu tertekan bila ada yang cuba hina dan kecam keluarga saya.. dan semua itu saya hadap seorang diri..”

Bagi Haqiem, dia mengaku bahawa segalanya berpunca darinya setelah dia sendiri tersalah menggunakan perkataan yang salah dalam menjelaskan situasi dihadapi ketika ini.Dek kerana itu, ramai yang menganggapnya itu hanyalah sebuah gimik apatah lagi single terbarunya, Selamat Tinggal Sayang dimuat naik selepas membuat keputusan untuk tidak berhenti menyanyi.

Mengulas lebih lanjut mengenai lagu dan salah faham antara rakan-rakannya, menurut Haqiem lagu itu sememangnya telah dijadualkan untuk dimuat naik pada masa yang telah ditetapkan namun keadaannya yang sedemikian rupa sebelum ini (kemurungan) kejadian yang dikatakan gimik itu terjadi tanpa dirancang.

Malah mengenai perselisihan faham antara rakan-rakannya, Haqiem dan pihak FMC Music juga tidak mengetahui mengenai tujuan segmen sebuah radio swasta terkenal itu.

Dek kerana itu, isu berkenaan bertambah parah apatah lagi Ernie dan Wany menganggap pada mulanya ianya adalah bertujuan mempromosikan lagu terbaru mereka.

“Mereka tidak bersalah… Apa yang berlaku adalah salah faham dan saya benar-benar mohon maaf, kepada Ernie dan Wany saya mohon maaf”

Dalam pada itu, Haqiem berkata, sebelum ini dia tidak pernah mendapatkan mana-mana rawatan dan hanya sekadar mendapatkan nasihat rakan-rakan terdekat. Walau bagaimana pun, dia akan bertemu dengan pakar psikiatri di sebuah hospital pada hari ini(Jumaat) bagi mengetahui sama ada dia benar-benar menghadapi depresi mahupun sebaliknya.

Mengakhiri sidang media itu, Haqiem sekali lagi memohon maaf kepada semua rakyat Malaysia dan turut meminta agar diberikan peluang kedua untuk kembali ke industri.


Peminat Malas Layan? Ini Kronologi Kontroversi ‘Gimik’ Depresi Haqiem Rusli

Susulan daripada sidang media tergempar Haqiem Rusli yang berlangung malam tadi, jangkaan kami itulah penamat bagi kontroversi ‘gimik’ yang hangat diperkatakan sebelum ini. Namun begitu ramai yang keliru dan tidak tahu apakah punca dan penyebab terjadinya kontroversi ini.

Untuk itu, murai.my rangkumkan kembali susur masa dimana terjadinya kontroversi ini sehingga menyebabkan hampir satu Malaysia marah dengan penyanyi yang berusia 20 tahun ini.

Segalanya terjadi selepas Haqiem dikatakan telah menuduh Asfan Shah menciplak lagunya sebelum ini, Jatuh Bangun. Menerusi Instagram nya, Asfan telah meluahkan rasa kecewa dan penjelasan lanjut mengenai lagu ciptaannya, ‘Sulit’ yang dikatakan diciplak dari Haqiem.

Meskipun tidak menyatakan nama penyanyi yang dimaksudkan, jelas sudah gambaran yang diberi Asfan adalah merujuk kepada Haqiem. Walau bagaimanapun kedua-duanya sudah berdamai.

Ketika umat Islam sedang sibuk membuat persiapan raya, Haqiem mula dikecam ramai apatah lagi menerusi lagu barunya ketika itu, Jatuh Bangun yang dikatakan sebutannya seperti kurang lancar. Malah reaksi netizen itu turut mendapat perhatian penyanyi Adibah Noor.

Penyanyi yang juga bekas guru Bahasa Inggeris ini memberi sedikit teguran buat Haqiem mengenai sebutan beberapa bait lirik lagu tersebut dan bersedia untuk mengajarnya. Meskipun ditegur, Haqiem memandang positif akan reaksi dan komen daripada Adibah. Malah dia turut berasa terharu apabila mendapat teguran seumpama itu daripada penyanyi yang cukup berpengalaman.

Selang beberapa hari, menerusi Instagram nya, Haqiem mengumumkan dia mungkin akan berhenti menyanyi disebabkan masalah depresi yang dialaminya sejak awal tahun ini. Segala gambar di media sosialnya turut dipadam. Namun, dia akan memberitahu hasratnya untuk meneruskan jadi penyanyi atau tidak pada awal bulan depan(Julai). Haqiem turut memohon maaf kepada peminatnya dan berharap mereka faham dengan pelbagai kesukaran dilaluinya kebelakangan ini.

Boleh dikatakan ini adalah kemuncaknya dimana muncul pula dakwaan daripada netizen yang memberitahu Haqiem sudah lama ‘buat hal’.

Tambahnya juga, sikap penyanyi itu yang sejak dari dahulu seperti berlagak, dan lupa diri antara penyebab mengapa dia tidak disukai ramai. Dalam hasil pencarian kami juga mendapat terdapat satu pendedahan mengenai Haqiem dan salah sebuah produksi.

Penyanyi Ismail Izzani juga terpalit dengan isu ini apabila dia dikecam hebat netizen di Twitter dengan menuduh dia sebagai punca mengapa Haqiem berada dalam tekanan. Spekulasi bermula apabila Ismail memuat naik beberapa status di Twitter seperti ditujukan buat Haqiem.

Namun begitu, Ismail menjelaskan hubungan dia dan Haqiem kini berada dalam baik dan mengharapkan rakannya itu menyuruh peminat-peminatnya bertenang dan tidak membuat tuduhan yang melulu.

Begitu ramai yang menyayangi Haqiem! Melihatkan pada kontroversi itu, ramai peminat memberi kata-kata semangat buat Haqiem dan turut merayu agar tidak membuat keputusan yang terburu-buru.

Malah, selebriti terkenal seperti Neelofa, Ella, As’ad Motawh turut sempat menasihati serta memberi semangat buatnya kerana percaya dia mempunyai sokongan yang kuat daripada peminat-peminatnya.

Menerusi laman sosialnya, Haqiem memuat naik sebuah kenyataan dimana dia ingin memohon maaf atas kejadian yang lalu serta membuat keputusan untuk terus menyanyi. Keputusan itu dibuat Haqiem selepas memikirkan sokongan yang diberikan padanya malah berjanji akan terus memperbaiki diri.

Pada sebelah malamnya pula, Haqiem serta Wany Hasrita, Ernie Zakri dan Ara Johari dijemput ke sebuah stesen radio swasta bagi membincangkan topik depresi Haqiem. Walau bagaimanapun kesemua mereka mengaku tidak tahu apakah tujuan dijemput dan pada mulanya hanya fikir untuk mempromosikan single terbaru mereka.

Ketika segmen di stesen radio itu berlangsung, jelas kelihatan riak wajah ketiga-tiga penyanyi ini seperti tidak faham dengan intipati tersebut malah turut meluahkan rasa ketidakpuasan hati mereka menerusi laman sosial masing-masing. Melihatkan pada situasi tersebut, rakan-rakan artis yang lain seperti Syamel dan Wani Kayrie turut menyatakan bahawa situasi seumpama itu tidak seharusnya terjadi. Malah rakyat Malaysia turut menganggap haqiem sebagai seorang penipu dan depresi yang dialami hanyalah sebuah gimik.

Dalam hari yang sama juga begitu ramai yang kecewa dengan Haqiem. Lebih mengejutkan, penyanyi Sufi Rashid telah memuat suntingan video lagu terbaru Haqiem Rusli, Selamat Tinggal Sayang dimana menurut Sufi lagu itu adalah ciptaannya dan Haqiem tidak mendapat keizinan apatah lagi meletakkan nama Sufi sebagai salah seorang pecipta lagu itu.

Malam tadi telah berlangsungnya sebuah sidang media khas membabitkan tiga orang penyanyi iaitu Haqiem Rusli, Ernie Zakri serta Wany Hasrita. Ketiga-tiga mereka merupakan artis yang bernaung di bawah FMC Music dan tujuan sidang media itu diadakan adalah berhubung penjelasan lanjut mengenai kontroversi gimik Haqiem yang tular baru-baru ini.

Dalam sidang media itu, Haqiem kelihatan begitu sebak dan mengaku depresi yang dialaminya adalah benar. Malah dia turut memohon maaf kepada rakan-rakannya serta rakyat Malaysia dan meminta agar diberikan peluang kedua.

Berdasarkan kenyataan yang diberi Haqiem dalam sidang media itu, pada 6 Julai dia berjanji akan berjumpa dengan pakar psikiatri berhubung kemurungan yang dialaminya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Awalnya! Sufian Suhaimi Pilih Usia Ini Untuk Berkahwin

Dalam jodoh, kita pasti akan bertemu dengan orang yang sesuai atau sepadan dengan kita kerana itulah hukum alam yang ditetapkan oleh Tuhan. Jodoh itu memang rahsiaNya, Dia telah tetapkan siapa untuk kita tetapi kita perlu berusaha untuk mencari siapakah dia.

Bercakap mengenai percintaan dan jodoh, teringat pula kisah pertunangan antara pelakon Elfira Loy dan penyanyi Sufian Suhaimi yang berakhir dengan perpisahan.

Menurut laporan dari Kosmo, Sufian berkata dia masih tidak terfikir untuk mencari teman hidup dan mahu memberi fokus terhadap kerjayanya dalam bidang muzik.

Bila ditanya mengenai usia yang sesuai bagi seseorang lelaki itu untuk menamatkan zaman bujang. Tanpa berfikir panjang, ini jawapan Sufian.

“Sejujurnya, ia bergantung pada individu. Jika individu tersebut tidak tahan mahu berkahwin, usia 25 hingga 27 merupakan masa yang sesuai,” tutur Sufian sambil ketawa.

Nampaknya usia yang dipilih adalah dalam lingkungan umur Sufian, namun dia selesa solo buat masa ini.

“Saya gembira dengan hidup sekarang. Saya dikelilingi oleh keluarga, rakan-rakan dan peminat yang tidak henti-henti memberikan sokongan. Jadi, tidak ada sebab untuk saya berkejar-kejar menamatkan zaman bujang,” katanya lagi.


Sindir Ellie Suriaty? Ogy Ahmad Daud Luahkan Rasa Malu

Baru-baru ini kes perbicaraan melibatkan bekas Perdana Menteri Datuk Seri Najib Tun Razak menjadi perhatian. Bukan sahaja dalam negara, malah kes berprofil tinggi ini turut mendapat dunia.

Ketika sidang media kes perbicaraan tersebut dijalankan, timbul kekecohan diluar mahkamah dan antara salah seorang yang cetuskan kekecohan itu adalah pelakon Ellie Suriaty. Insiden tersebut turut mendapat perhatian pelakon senior Fauziah Ahmad Daud atau lebih dikenali dengan panggilan Kak Ogy,

Menerusi laman Instagram nya, Ogy meluahkan rasa malu dengan tindakan penyokong bekas Perdana Menteri itu yang dilihat seperti keterlaluan sehingga menimbulkan kekecohan. Tambah Ogy,meskipun penyokong melaungkan ‘Hidup Melayu’ tetapi adab sebagai orang Melayu tidak dipraktikkan.

Insiden itu mula tular apabila penyokong bekas Perdana Menteri itu mendesak Peguam Negara untuk bercakap menggunakan bahasa kebangsaan. Kerana insiden itu, sidang media tersebut dibatalkan dan diadakan di sebuah lokasi lain


‘Kutuk Fizikal Orang Boleh Undang Maut’- Aishah

Suasana sidang media yang berlangsung semalam boleh dikatakan agak sedikit tegang dengan Haqiem Rusli yang mengalirkan air mata selepas gagal mengawal perasaannya dan turut diaju pelbagai soalan panas dari para wartawan.

Melihatkan keadaan Haqiem yang begitu tertekan, penyanyi Aishah turut menzahirkan rasa simpatinya dengan penyanyi itu. Menerusi laman Instagram nya, bagi Aishah yang sudah 30 tahun di dalam bidang seni begitu memahami situasi Haqiem kerana suatu ketika dahulu dia turut mengalami situasi yang sama.

“I felt so sorry for him.Come on guys,despite his fame, he is a kid.Give the guy a break!!”

Menurut Aishah, dia sedih apabila terdapat netizen yang menghina fizikal Haqiem. Meskipun sudah lama berkecimpung dalam industri hiburan, bagi Aishah sehingga ke hari ini dia masih lagi tersinggung sekiranya terdapat sesetengah netizen yang mempermainkan perasan serta mengutuknya.

“You all mungkin mengejek2 kutuk dia menangis bila dikutuk gitu tapi percayalah menghina rupa, wajah dan bentuk seseorang itu satu mental torture. Karen Carpenter mati akibat anorexia kerana mental torture yg dialaminya apabila wartawan mengkritiknya terlalu gemuk. So please don’t be so hard on the guy. Kita kena support artiste kita,nak jadi artiste berkualiti ambil masa dan semua pun akan at some point make mistakes or say the wrong things. “

A post shared by Wan Aishah Wan Ariffin (@aishahjmm)

Tambah penyanyi ini, perkara seumpama inilah yang mengundang insiden yang tidak diingini seperti bunuh diri dan sebagainya. Malah sekiranya perlukan nasihat dan bimbingan Aishah sedia membantu Haqiem

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Wajah Syazwan Zulkifly Ketika Bayi Seiras Adam Rayqal

Khabar berita mengenai pemergian kanak-kanak comel, Allahyarham Adam Rayqal ternyata mengundang perasaan sedih dan marah rakyat Malaysia. Manakan tidak anak kecil ini ditemui maut disimpan dalam peti sejuk dipercayai akibat didera oleh pengasuhnya.

Berita tersebut turut ‘menjentik’ naluri lelaki pelakon Syazwan Zulfikly kerana menurutnya bayi itu mempunyai iras wajahnya ketika masih kecil. Malah Syazwan turut memuat naik gambarnya ketika kecil yang seiras dengan wajah Adam.

Menerusi muat naik yang sama, pelakon Juvana ini turut mengucapkan takziah kepada keluarga mangsa agar kuat menghadapi dugaan yang melanda keluarga mereka ketika ini. Tambahnya juga, dia begitu berharap agar pesalahnya diberikan hukuman yang setimpal dan perkara seumpama itu tidak berulang lagi.

Selain Syazwan khabar berita ini juga menarik perhatiam ramai selebrit yang turut berasa sedih.


[VIDEO] Anak Najib Dilihat Minum ‘Wine’ Bersama Aktres Taiwan?

Menurut satu laporan dari portal berita Apple Daily di Taiwan, anak lelaki Datuk Seri Najib Razak dilihat sedang asyik makan dan minum wain dengan seorang pelakon popular di Taiwan sehari selepas bapanya didakwa di Mahkamah pada Selasa lepas.

Laporan itu mendakwa Datuk Mohd Nazifuddin Mohd Najib terakam dalam kamera saat sedang makan malam dan berbual mesra dengan seorang pelakon yang dikenali sebagai Celia Zhang. Makan malam romantik itu diadakan di sebuah restoran steak di pusat membeli-belah Breeze Xinyi berhampiran menara ikonik Taiwan Taipei 101.

Portal itu berkata kedua-duanya dilihat minum segelas wain merah dalam suasana santai  yang berlangsung selama tiga jam. Turut dinyatakan dalam laporan sama, dua botol wain merah dibuka pada malam itu.

A post shared by Murai MY (@muraimalaysia)

Pasangan ini kemudiannya dilihat mengambil teksi ke salon urut, sebelum makan malam dan menghabiskan masa selama dua jam di bar.

Apple Daily mendakwa kedua-dua mereka kemudian menaiki teksi ke hotel Grand Hyatt sekitar jam 1 pagi.

Nazifuddin ada menulis satu catatan di  Facebook pada jam 9.58 malam mengucapkan terima kasih semua orang yang telah sudi menghadirkan diri untuk memberi sokongan kepada bapanya dan pada masa yang sama dia sedang makan malam bersama aktres tersebut.

Laporan Apple Daily disertai klip video yang menunjukkan rakaman ringkas dan gambar kedua-duanya sedang seronok bersama-sama, juga melaporkan bahawa Nazifuddin dilihat bersama dengan pelakon itu selepas dia turun dari pesawat dalam perjalanannya ke Taiwan semalam.

Dalam laporan berasingan oleh Apple Daily, pelakon itu yang berusia 34 tahun merupakan bekas model keturunan Cina-Vietnam yang kini menjadi pelakon dan telah berada di industri hiburan selama empat tahun.


Aidid Marcello Gagal Buang Air Kecil Selepas Pembedahan Lutut?

Syukur Alhamdulillah, selepas hampir seminggu berkampung di hospital Ramsay Sime Darby menjalani pembedahan ACL di bawah lutut kirinya, akhirnya Aidid Marcello dapat pulang ke rumah bersama dengan keluarga tercinta.

Aidid dipercayai mengalami kecederaan yang serius sehingga menyebabkan bahagian ligamen anterior cruciate (ACL) pada lututnya putus ketika bermain bola beberapa hari lalu.

“2018-1980 = 38 tahun.
Alhamdulillah, aku dibesarkan di kampung membawa ke bandar, dari bujang sampai kawin, Allah kuatkan semangat dan jaga kesihatan aku. Tapi hari ini dlm sejarah, akhirnya tangan aku ditusuk jarum dan merebahkan diriku di tilam hospital menunggu kurang lebih 21 jam sebelum lututku di perbaiki.
Doakan keselematan saya ya… amin”, Tulis Aidid pada kapsyen gambar.

A post shared by Aidid Marcello 🎬 (@aididmarcello)

Aidid juga meluahkan rasa bersyukur kerana kembali pulih dan turut mengingatkan kepada peminatnya supaya kerap membuat medical check up sebelum jatuh sakit tanpa diduga.

Aidid juga berkongsi detik cemas apabila tidak mampu membuang air kecil selepas menjalani pembedahan pada bahagian lutut kirinya pada minggu lepas. Perkara itu berpunca akibat kesan sampingan ubat tahan sakit yang diberikan kepadanya namun keadaannya semakin pulih.

murai.my mendoakan agar Aidid kembali aktif seperti biasa dan dapat menjalani aktiviti harian seperti dahulu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Erra Fazira Dedah Perangai Serta Karakter Sebenar Engku Aleesya!

Pelakon, penyanyi serta bekas ratu cantik Malaysia iaitu Erra Fazira memuat naik posting di Instagram beliau mengenai karakter puteri sulungnya, Engku Aleesya Engku Emran.

Erra mendedahkan sikap serta perangai anaknya yang menyerupai dirinya. Antaranya adalah seorang yang bersikap pemalu, kurang mesra jika tidak mengenali, agak lasak serta kurang bersifat keperempuanan.

“Ini shayang mom!! Nama dia Aleesya.. dia anak yg pemalu mcm mak dia.. tapi kalau dah kenal.. dah selesa.. siap laaaa kena buli n sakat pulak dgn dia!! ?

“Lasak pun macam mom dia. Setakat panjat2 .. sapsapsoiii jer!! Tak berapa nak gi-girl pun macam mom dia jugak.. kadang kadang kepala loqlaq pun yer jugak ..?? haaa tu baru mukadimah.. nak cerita pjg lebar la pulak karang… Apapun.. inilah anugerah dan amanah Allah buat ku.. sayang mu hingga ke syurga anakku..” tulis Erra melalui Instagram beliau.

A post shared by Erra Fazira (@errafazira)

Erra juga mendedahkan Aleesya juga mempunyai tabiat mudah tertidur, cepat pening apabila berada di dalam kereta yang sama seperti Erra. Ini juga menjadi punca pelakon wanita filem Sembilu ini tidak mempunyai pemandu dan lebih selesa memandu sendiri.

“Aleesya mmg ada penyakit senang tido dalam kereta.. n mudah pening dok dlm kereta macam mom dia.. bab ni kami berdua kena sep sikit aaa.. ?? Tu sbb mom tak ada supir.. kalau ada supir, pasti akhirnya mom suruh dok tepi sbb mom kena drive.. baru tak fenin.. ??”, tulis Erra lagi.

Peminat-peminat Erra juga memberi pujian yang kecantikan Aleesya juga sama cantik dan manis seperti ibunya. Malah ada yang turut mendoakan agar pelakon cantik ini cepat bertemu jodoh dan Aleesya mendapat ayah yang baru.

Sesungguhnya hanya seorang ibu yang benar-benar mengenali sikap dan perangai anaknya sendiri. murai.my mendoakan agar kasih sayang dan kegembiraan dua beranak ini berkekalan selamanya, aamiin.


Alif Satar Hanya Mampu Hadiahkan Set Pinggan Mangkuk Kepada Isteri?

Baru-baru ini Shadila Halid yang merupakan isteri kepada penyanyi serta pelakon terkenal Alif Satar ada menerima set pinggan mangkuk Corningware daripada suami tersayang.

Berkongsi kegembiraannya, Shadila memuat naik gambar hadiah set pinggan mangkuk yang diterimanya itu di IG Stories beliau.

Shadila turut meluahkan rasa sangat amat gembira dan mengucapkan terima kasih kepada kepada Alif kerana memberi lampu hijau untuk membeli set pinggan mangkuk idaman tersebut.

Namun apa yang mencuri perhatian murai.my adalah respon ‘win’ yang diberikan oleh Alif pada status di IG Stories isterinya itu. Secara bergurau Alif membalas komen…

“Isteri saya sangat gembira dengan pemberian hadiah yang diterima iaitu set pinggan mangkuk, janji bukan beg tangan”, tulis Alif.

Selain dari itu, Alif juga memuji isterinya yang dikatakan boleh menjadi guru bahasa inggeris kerana memperbetulkan kesalahan tatabahasa yang digunakan dalam Instagram.

Terdahulu pasangan bahagia ini telah 4 tahun mendirikan rumah tangga dan dikurniakan dengan dua puteri yang comel iaitu Alisha Anugerah serta Ariana Mecca.

Bertuahnya Shadila dapat suami yang rajin melayan permintaan isteri macam Alif ini. Team murai.my pun makan hati, ehhehe. Tak salahkan nak gembirakan hati isteri, tak semestinya barangan yang ribuan ringgit tetapi ikut sahaja kemampuan diri.

Sumber : Instagram Alif Satar serta Shadila Halid

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Chef Fikree Kongsi Tips Mudah & Jimat Untuk Sajian Hari Raya

Kimball telah menjemput Selebriti Chef Fikree untuk melawat rumah pemenang hadiah utama bagi peraduan Raya mereka dengan membawa sajian Raya yang lazat menggunakan resipi dari kempen mereka, ‘Mudah dan Lazat, Hati Terpikat’.

Kimball menganjurkan peraduan ‘Menangi Jamuan Raya Bersama Selebriti Chef Fikree’ bertujuan memberikan ganjaran kepada pengguna-pengguna Kimball atas sokongan mereka yang berterusan terhadap jenama tersebut, terutamanya ketika musim perayaan ini.

Para pemenang berpeluang menjemput keluarga dan rakan taulan mereka menikmati jamuan Raya Kimball tanpa bersusah payah menyediakannya. Dua pengguna setia Kimball iaitu, Pn Mariah Binti Idris dari Selangor dan En. Haniff Baharom dari Pahang merupakan pemenang dan turut berpeluang menikmati jamuan Raya bersama Cef Fikree.

Pn. Mariah, ibu kepada empat orang anak, sangat teruja dengan kehadiran Chef Fikree bersama kunjungan Kimball. Pada masa yang sama, Pn. Mariah juga merupakan peminat Chef Fikree.

“Kami sangat gembira dengan kedatangan Cef Fikree dan Kimball. saya telah mendapat banyak tip memasak yang sangat berguna! Ia merupakan hari yang menggembirakan, disempurnakan lagi dengan semangat Raya dan hidangan enak yang disediakan oleh Kimball, terutamanya hidangan Kuah Kacang Daging Istimewa Kimball yang menggunakan Sos Berperisa Tiram Kimball dan Sos Cili Kimball. Lebih daripada itu, saya juga dapat meluangkan lebih masa bersama keluarga dan sahabat-sahabat saya selain daripada menumpukan masa menyediakan sajian Raya. Kami sekeluarga masih tidak percaya dengan kehadiran Cef Fikree kerana kami telah mengikutinya sejak beliau di pertandingan memasak lagi sehinggalah ke rancangan memasaknya kini. Terima kasih kerana membawa gelak-tawa dan kegembiraan ke rumah kami,” kata Pn. Mariah.

Chef Fikree sememangnya cukup faham bahawa bukan senang untuk merancang dan memasak hidangan yang lazat untuk rumah terbuka ketika Hari Raya. Beliau telah berkongsi pengalaman bersama keluarga pemenang untuk jamuan rumah terbuka yang lebih lancar.

“Jangkaan dalam menyediakan hidangan perayaan memang sangat tinggi dan kebanyakkan ibu-ibu sentiasa ingin menghidang jamuan yang terbaik, lazat dan pelbagai bagi memikat hati saudara mara dan tetamu mereka. Nasihat saya adalah untuk menggunakan resipi yang telah diyakini, cepat dan menyenangkan seperti resipi yang dicipta oleh Kimball. Untuk pengalaman yang lebih bermakna, luangkanlah masa untuk persiapan meja makan untuk mewujudkan suasana perayaan yang meriah,” kata Cef Fikree.

Menurut Cik Tania Lee, Pengurus Pemasaran, Campbell Soup Southeast Asia Sdn Bhd, Kimball sentiasa mencari cara yang kreatif dan berbeza dalam memberikan ganjaran dan mewujudkan interaksi bersama pengguna setia mereka.

Untuk mengetahui lebih lanjut tentang produk-produk Kimball dan resipi dari kempen ‘Mudah dan Lazat, Hati Terpikat’, layari laman web di www.kimball.com.my, atau kunjungi laman Facebook Kimball di www.facebook.com/KimballMalaysia untuk mengikuti perkembangan terbaru Kimball.


Dugaan Perit Untuk Puteri Balqis Yang Menghidap Kanser

Besar sungguh dugaan yang dihadapi pelakon cilik yang berbakat besar, Puteri Balqis Azizi atau lebih dikenali dengan nama panggilan Aqish apabila disahkan mempunyai penyakit kanser yang boleh dikatakan kesihatan Aqish sering tidak menentu. Aqish selalu mengalami demam berterusan, muntah berdarah, pengsan hampir setiap hari sehingga Aqish perlu keluar masuk hospital bagi menjalani ujian selain mendapatkan rawatan.

Aqish ada memuat naik gambar memakai topeng mulut di Instagram baru-baru ini. Reaksi Aqish dalam gambar tersebut sungguh ceria walaupun begitu peritnya menanggung kesakitan yang dihadapi.

Namun perkara yang menimbulkan tanda tanya buat peminat-peminat Aqish apabila status yang dipercayai dikongsi oleh ibunya sendiri, menunjukkan bintang cilik ini sedang menjalani rawatan dan kesihatannya semakin pulih bersama hashtag #FightCancer.

Ia seolah-olah memberi bayangan mengenai penyakit sebenar Aqish walaupun sebelum ini dia dikatakan menghadapi masalah jantung. Memetik laporan Berita Harian, ibu kepada Aqish, Norashikin Mohd Aziz mengesahkan Aqish disahkan menghidap kanser, namun enggan mengulas lanjut dengan terperinci jenis kanser yang dihadapi oleh anaknya.

“Saya minta maaf, buat masa ini saya tak mahu membuat sebarang temu bual. Demamnya masih tak berhenti. Jantung dan paru-parunya mempunyai masalah.

“Apa pun dia semakin kuat,” ulasnya ringkas kepada BH Online.

Di dalam posting yang berbeza sebelum ini, tanpa menyatakan penyakit yang dihadapi oleh Aqish, Norashikim menyarankan mereka yang mempunyai anak pesakit jantung atau kanser untuk mengamalkan pengambilan teh basil serta daun pasli.

murai.my mendoakan yang terbaik buat pelakon berbakat besar. Semoga selamat menjalani segala rawatan serta diberikan kesembuhan kesihatan seperti sedia kala hendakNya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Timbalan Menteri, Fuziah Sedia Jumpa Sajat & Safiey Bantu Krisis Identiti

Timbalan Menteri di Jabatan Perdana Menteri, Fuziah Salleh bersedia menemui dua usahawan kosmetik Nur Sajat Kamaruzzaman dan Safiey Ilias yang dikatakan menghadapi konflik identiti diri bagi membantu mereka kembali kepada fitrah.

Fuziah yang mempunyai latar belakang dalam bidang kaunseling berkata konflik dalaman kedua-dua personaliti itu perlu diselesaikan dengan pendekatan berhemah, bukan dengan membenci mereka.

“Saya tidak mengatakan apa yang dilakukan mereka itu betul dan boleh diterima kerana yang haram tetap haram, tapi pendekatan dakwah perlu diambil, bukan dengan cara menghukum,” katanya dipetik BERNAMA.

Beliau berkata demikian ketika Jamuan Aidilfitri Maahad Tahfiz Negeri Pahang di Kuantan semalam. Memegang portfolio Hal Ehwal Agama Islam di Jabatan Perdana Menteri, Fuziah turut mempunyai Ijazah Sarjana Muda Psikologi Kaunseling dari United Kingdom.

Katanya, pengalamannya sendiri pernah menyaksikan golongan lelaki yang menyerupai wanita kembali kepada fitrah apabila didekati secara berhemah.

“Kita bersedia membantu untuk selesaikan masalah mereka,” katanya.

Sebelum ini, Nur Sajat dan Safiey Ilias dipercayai menghadapi konflik identiti diri dan saling menyindir antara satu sama lain di laman sosial masing-masing.


[GAMBAR] Segak! Sehun EXO Pakai Baju Batik Di Kuala Lumpur

EXO telah mengadakan konsert EXO PLANET #4– The ElyXiO di Malaysia, semalam, Sabtu (7/7/2018).

Konsert kali ketiga kumpulan yang cukup popular dengan lagu Monster itu akan berlangsung di stadium rock Axiata Arena, Bukit Jalil. Peminat EXO yang dipanggil EXO_L telah menanti kehadiran idola mereka di lapangan terbang sebelum itu. Saat EXO menjejakkan kaki, peminat histeria melihat ketibaan mereka.

Salah satunya, Sehun. Selain pesonanya yang membuat peminatnya jatuh cinta, penampilan Sehun juga menjadi perbincangan umum.

Sehun mengenakan kemeja dengan motif yang mirip dengan batik. Gambar ini pun tersebar luas di media sosial.

Sehun mengenakan kemeja dengan motif yang warna biru. Sehun melengkapi penampilannya dengan topi hitam.

Kemeja batik dianggap bagai beberapa orang sebagai pakaian rasmi dari negara Malaysia dan Indonesia. Selain untuk pergi ke pejabat, batik juga dikenakan saat menghadiri resepsi pernikahan.

Namun, ternyata kemejanya bukanlah kemeja bermotif batik, namun kemeja dari merk ‘Louis Vuitton’ dengan motif Hawaiian.


Chris Brown Ditangkap Polis Semasa Membuat Persembahan!

Penyanyi terkenal dengan lagu With You, Chris Brown ditahan polis di West Palm Beach, Florida, lewat Khamis setalah satu waran dikeluarkan.

Bagaimanapun Brown dibebaskan selepas membayar bon berjumlah AS$2,000 (RM8,000), kata Pejabat Sheriff County Palm Beach. Laporan media tempatan berkata, Brown telah ditangkap selepas selesai membuat persembahan di sebuah konsert Heartbreak dalam jelajah di West Palm Beach.

Jurucakap polis di Tampa berkata bahawa jabatan itu telah mengeluarkan waran tangkap ke atas Brown susulan kejadian pada April apabila dia didakwa menumbuk seorang individu di kelab malam.

Peguam penyanyi itu bagaimanapun tidak memberi apa-apa kenyataan setakat ini. Brown dijadual akan membuat persembahan di Tampa pada Jumaat. Penangkapan pada Khamis malam adalah kesalahan undang-undang terbaru yang dilakukan penyanyi itu.

Pada 2016, dia ditangkap di Los Angeles selepas didakwa seorang wanita bahawa Brown telah menuding pistol ke arahnya, walaupun peguamnya berkata pada masa itu tiada senjata telah dijumpai. Brown menafikan sebarang kesalahan.

Brown juga sebelum ini pernah didakwa dan mengaku bersalah kerana menyerang dan memukul penyanyi terkenal Rihanna pada 2009. Brown dijangka bakal keluar dengan lagu duet terbarunya bersama penyanyi Indonesia Agnes Monica pada 20 Julai ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Fazura Punca Kelab Peminat Fattah Amin Dibubarkan?

Sebelum ini, murai.my antara yang pertama menyiarkan kisah dimana kelab peminat Fattah Amin, The FA team telah pun dibubarkan pada bulan yang lalu. Berita itu diketahui selepas mereka memuat naik sebuah pengumuman rasmi di Instagram mereka dan tidak lama kemudian akaun itu telah pun dipadam menandakan tiada lagi kelab peminat artis itu.

Meskipun tidak menyatakan apakah punca kelab itu dibubarkan namun terdapat desas-desus mengatakan ianya berpunca dari isteri Fattah sendiri yang juga pelakon terkenal, Fazura. Dikatakan sikap Fazura yang kononnya terlalu mengongkong Fattah dalam setiap urusannya membuatkan mereka di dalam kelab itu berasa kurang selesa.

Namun begitu, menurut Fazura dia sama sekali menolak dakwaan tersebut malah turut menyatakan sokongannya yang penuh dalam karier Fattah.

“Saya tahu ada yang menyalahkan saya dan menuduh saya yang mengawal Fattah. Tuduhan itu tidak benar sama sekali. Suami saya adalah seorang yang sangat tegas dan bijak dalam membuat setiap keputusan hidupnya. Pada masa sama, tiada sebab untuk saya campur tangan atau mengawal hidupnya kerana sebagai seorang isteri, sayalah yang sepatutnya kena dengar cakap dia”

Pada hemat kami mungkin peminat Fattah terlalu overly attached dengan selebriti kesayangan mereka itu sehingga menganggap Fazura sebagai satu ‘ancaman’ buat mereka seandainnya dakwaan yang dikatakan itu adalah benar.


[VIDEO] Peminat Sebak Lihat Ardell Aryana Kini Berkerusi Roda

Sebelum ini, peminat dikejutkan dengan khabar berita mengenai pelakon Ardell Aryana yang dikhabarkan menghidapi kanser. Segalanya bermula apabila rakannya, Nazmi Adhwa memuat naik satu gambar di Instagram nya dengan meminta Ardell supaya terus kuat melawan penyakitnya. Meskipun begitu, Ardell sehingga ke hari ini tidak membuat sebarang maklum balas mengenai penyakit yang dihidapinya.

Dalam perkembangan lain, menerusi Instagram pelakon itu, dia kini dilihat hanya bergerak menggunakan kerusi roda. Malah melihatkan pada muat naik sebuah video Ardell, dia ditemani ibunya sambil ditolak menggunakan kerusi roda. Rata-rata peminat turut berasa sedih dengan keadaan Ardell yang jatuh sakit.

A post shared by نور الهداية (@ardellaryana)

Malah, dalam video tersebut, Ardell sempat memberi ucapan hari jadi khas buat ibunya sekaligus ini membuatkan netizen bertambah terharu dan sedih. Apa pun penyakit yang menimpa Ardell, sama-sama kita doakan supaya dia diberikan kesembuhan untuk terus aktif dan tersenyum!


Kerana Tudung Ryanees, Linda Rafar Tunggang Kuda Sejauh 10km

Nampaknya rezeki pelakon dan usahawan, Linda Rafar, yang juga merupakan isteri kepada bekas pelakon Syed Aiman ini semakin murah. Pernah bekerjasama dan mempromosikan secara kerjasama dengan jenama tertentu untuk pelbagai produk, kini tuah menyebelahi Linda untuk bergelar duta rasmi tudung jenama Ryanees sejak Oktober 2017.

Pihak Ryanees tertarik untuk melamar Linda sebagai duta mempromosikan koleksi tudung yang dijual dengan harga RM59 untuk setiap keluaran.

“Terkejut bercampur teruja juga dengan lamaran ini. Bagi Linda, terlalu banyak tudung-tudung di pasaran ini, cuma tudung Ryanees tersangat istimewa kerana penggambaran bagi mempromosikan tudung ini dijalankan di luar negara seperti Casablanca, Kashmir dan banyak lagi. Mungkin ini satu keistimewaan tudung Ryanees malah pendekatan Puan Rinee untuk mempromosikan Ryanees dengan cara ini memberi impak berbeza dari jenama tudung yang lain.” katanya

A post shared by No. 1 Knitted Hijab in Asia (@ryanees2016)

Sangat sesuai untuk wanita yang suka melancong, Linda berkata tudung Ryanees ada kelainan dari jenama tudung lain yang dipakai sebelum ini.

“Pada pandangan Linda, tudung ini selesa untuk dipakai seharian, tak panas, malah tudung Ryanees mempunyai variasi mengikut kualiti dan jenis material yang diingini. Apa yang menariknya, tudung ini lebih mudah di pakai untuk ke mana sahaja tanpa memerlukan pin, kerongsang & tak berkedut” katanya lagi.

Linda bertuah kerana selepas bergelar duta rasmi tudung Ryanees, dia berpeluang untuk ke luar negara untuk menjalani sesi penggambaran bagi mempromosikan jenama tudung ini. Antara negara yang sempat dikunjunginya seperti India dan Morocco.

Bertanya pengalaman manis di India, Linda tidak pernah terbayang berpeluang menunggang kuda ala-ala Bollywood di lereng bukit yang indah ketika melawat Kashmir, yang lebih dikenali sebagai syurga di bumi atau Switzerland India.

“Omg! Berjaya jugak linda naik ke atas gunung 10km dgn menunggang kuda ..pengalaman yang tak mungkin dapat dilupakan”

Linda ditemui ketika Majlis Riang Ria Ryanees di The Majectic Hotel, KL, Jumaat lalu.(6 Julai 2018).

Ryanees Fashion House memulakan perniagaan pada bulan Januari 2016 dan didaftarkan pada Februari 2016 oleh Rinee Amelia Zakaria daripada aspirasi untuk memberikan definisi yang lebih baik untuk hijab yang selesa, mudah dipakai, bebas hijab untuk Muslimah di mana sahaja. Reka bentuk unik tudung ini boleh didapati secara dalam talian, melalui ejen berdedikasi dan butik vendor mereka di Lembah Klang.

Ketika majlis itu, Linda atau nama sebenarnya Azlinda Rafar menyanyikan single terbarunya berjudul Satu Lagi, di mana lagu itu sempena memperingati pemergian anaknya yang meninggal dunia akibat ketumbuhan barah dalam perut.

Dia juga mahu mendedikasikan lagu tersebut kepada semua kaum ibu yang senasib dengannya. Lagu itu karya ciptaan sepenuhnya Edry Abd. Halim dengan kerjasama KRU Studios sebagai pengedar.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Haqiem Rusli Jawab Dakwaan ‘Ciplak’ Lagu

Sebelum sidang media isu kemurungan penyanyi Haqiem Rusli diadakan, di sebelah petangnya hangat diperkatakan pula mengenai tuduhan yang mengatakan bahawa penyanyi ini telah mencuri ritma lagu.

Ianya tercetus selepas Sufi Rashid telah memuat naik sebuah kenyataan yang memberitahu bahawa lagu Haqiem yang baru dilanckarkan, Selamat Tinggal Sayang adalah lagu ciptaan Sufi dan Haqiem pula langsung tidak meminta sebarang keizinan mahupun menulis nama Sufi sebagai salah seorang pencipta lagu tersebut.

Menjawab dakwaan berkenaan pada murai.my, menurut penyanyi yang berusia 20 tahun ini, pada mulanya dia sudah pun mengucap terima kasih kepada Sufi kerana telah sama-sama menyumbang idea dalam menghasilkan lagu ini.

Namun begitu, bukanlah bermakna dia mencuri lagu ini daripada Sufi kerana jelas Haqiem dia terlupa untuk letakkan ‘kredit’ dalam lagu ini.

Dalam perkembangan lain menerusi Instagram nya, walau apa pun yang terjadi Sufi masih lagi setia menyokong sahabatnya itu. Malah Sufi turut dilihat telah memadam postingnya terdahulu yang merujuk kepada pertuduhan tersebut serta meminta peminatnya untuk tidak terus mengecam Haqiem.

Terdahulu pada malam Jumaat yang lalu, murai.my menerima info dimana Haqiem telah mendapatkan rawatan klinik psikiatri dan disahkan mengalami moderate depression. Semoga cepat sembuh Haqiem!


Berdamai! Safiey Ilias & Nur Sajat Akhirnya Bersatu Semula

Sebelum ini, kecoh di media sosial apabila terdapat kontroversi mengaitkan dua usahawan terkenal, Nur Sajat Kamaruzzaman dan Safiey Ilias yang dikatakan bergaduh selepas kedua-duanya memuat naik status yang berbaur sindiran antara satu sama lain di Instagram mereka.

Namun begitu, sebentar tadi juga menerusi Instagramnya, Safiey memberitahu bahawa dia dan Sajat kini sudah berbaik. Melihatkan pada isu yang lalu, menurut Safiey selepas ini kedua-dua mereka akan saling berhubung antara satu sama lain sekiranya terdapat sebarang isu mahupun masalah.

Tambah Safiey lagi, kedua-dua mereka mengambil jalan berdamai atas usaha seorang rakan lama mereka yang dirahsiakan identitinya. Dia turut berharap agar perniagaaan mereka selepas ini bertambah maju selain turut meluahkan rasa sayangnya pada Sajat sebagai seorang sahabat.


Pengurus Safiey Ilias Berang Selepas Video Teguran PU Amin Tular!

Masih lagi mengenai Safiey Ilias! Jika sebelum ini mengenai Safiey umumkan sudah berbaik dengan usahawan Nur Sajat, kali ini melibatkan pengurusnya pula yang dikenali sebagai Nachadin di Instagramnya.

Terdahulu, tular sebuah video di mana menyaksikan pendakwah, PU Amin memuat naik sebuah video yang menegur Safiey atas perbuatan dan tingkah lakunya persis seorang wanita. Malah pendakwah itu turut memohon kepada netizen supaya memboikot segala jenama yang melibatkan usahawan itu supaya dia sedar dan insaf atas perbuatannya.

Melihatkan pada video itu, beberapa suntingan kenyataan dan komen balas dari pengurus Safiey turut tular di media sosial. Antara kandungan kenyataan itu termasuklah menegur perbuatan pendakwah itu yang dilihat lebih kepada menjatuhkan nama baik syarikat mereka.Tambahnya juga, dia telah hilang hormat pada PU Amin serta mengharapkan video tersebut dipadam dari akaunnya.

Dalam perkembangan lain, Safiey telah menyangkal bahawa gambar-gambarnya yang dilihat bersama seorang lelaki yang dikenali sebagai Shah James adalah gambar pra perkahwinan mereka.

Menurut Safiey, dia juga menolak dakwaan video yang menunjukkan Shah menyarungkan cincin ke jarinya adalah lamaran daripada lelaki itu. Jelasnya lagi, usahawan itu masih lagi tahu hukum dan batas serta turut memohon kepada individu berkenaan untuk membuat permohonan maaf secara terbuka.

A post shared by RATU SEMESTA ALAM (@safieyillias94)

Jika gagal berbuat demikian, pihaknya akan memfailkan writ saman berjumlah 5 Juta kepada individu tersebut.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Dah Kalah, Penyokong BN Jangan Tunjuk Bodoh’- Chef Wan

Menerusi Isntagram miliknya, Chef Wan atau nama sebenarnya Datuk Redzuawan Ismail semalam telah meluahkan rasa amat bangga melihat sikap mulia Menteri Belia dan Sukan, Syed Saddiq yang sanggup memungut sampah di dalam Stadium sebaik tamat perlawanan akhir Piala FA di Stadium Bukit Jalil, Kuala Lumpur, Sabtu malam.

Chef Wan berkata,  Saddiq boleh menunjukkan contoh yang baik kepada seluruh rakyat Malaysia yang sememangnya ramai mempunyai sikap tabiat pengotor. Namun Chef Wan sangat kesal dengan sikap segelintir rakyat Malaysia yang kurang ajar dan tidak menghormati seorang menteri.

“Its disguting enough to see all this rubbish but what is even more disgusting is to read punya la ramai rakyat Malaysia yg buat comments di social media yang bukan sahaja kurang ajar and disrespectful to the minister tetapi boleh perli2 lagi konon gila glamour etc..” katanya

Chef Wan percaya, berkemungkinan yang memberi komen agak biadab ini datangnya dari musuh kerajaan baru, Pakatan Harapan.

“I am sure those yang past such a terrible and bitchy comment pun ada yg musuh pakatan!
 Dah kalah dan majority rakyat negara ini menolak BN dan Umno sudah la.. Yg nak melerit ni semua apa hal? Tak sedar ke apa yg di tulis tu sebenarnya membayang kan kebodohan dan kesombongan masing? Omg shame on all these rakyat Malaysia.”

Walaubagaimanapun, Chef Wan menyarankan orang ramai supaya lebih bersyukur dan menyokong pendekatan yang ditunjukkan oleh Syed Saddiq daripada menunjukkan perangai masing-masing yang busuk hati.

“Sepatutnya kita lagi nak belajar dari manusia-manusia yang budi perkerti mereka yang tinggi and not put him down mcm tu. Sia-sia mak bapak hantar sekolah jika tak boleh nampak apa yang terjadi”

Bagaimanapun, kehadiran Syed Saddiq di Stadium Bukit Jalil bukan sekadar untuk mengutip sampah semata-mata, tetapi turut bersama puluhan ribu penyokong bola sepak bagi menyaksikan perlawanan akhir Piala FA antara Selangor dan Pahang.

Rata-rata netizen memuji tindakan Syed Saddiq, malah ada yang mengucapkan tahniah kepada menteri paling muda dalam sejarah negara.


Caprice Jawab Dakwaan Sekolah Tahfiz Tak Ada Masa Depan

Baru-baru ini hangat diperkatakan dikalangan netizen tentang cadangan bekas menteri penerangan, Tan Sri Zainudin Maidin supaya menutup semua sekolah tahfiz yang didakwanya tidak memberi masa depan kepada generasi baru umat Islam.

Isu ini turut mendapat perhatian penyanyi rap, Caprice yang merupakan antara artis yang lantang menyuarakan pendapatnya mengenai hal ehwal semasa di Instagram.

Caprice menolak cadangan itu dan mendakwa sekolah Tahfiz tidak sepatutnya di tutup sebaliknya pihak berwajib sepatutnya lebih menekankan pengalaman dalam pembelajaran dikalangan pelajar.

A post shared by Caprice (@capriceofficial)

“Ini satu kenyataaan yang sangat berbahaya apabila beliau menyatakan pelajar tahfiz tidak memberi masa depan. Walaupun kita menghantar anak ke Sekolah awam mahupun swasta, ia tidak memberi jaminan untuk masa depan anak-anak kita.” katanya menerusi sebuah video yang dimuatnaik menerusi Instagram.

Caprice akui, dia juga ada rakan-rakan yang memiliki Ijazah mahupun Diploma tetapi masih belum mendapat peluang pekerjaan yang diingini. Generasi kini sudah banyak berubah, berbeza dengan generasi dahulu. Seiring dengan perubahan ini, sewajarnya kaedah mengajar juga harus diubahsuai dengan keadaan semasa.

Inilah masanya kita perlu memberi corak baru dalam kaedah pembelajaran, bukannya mencadangkan untuk menutup sekolah tahfiz.

April tahun lalu, menurut satu laporan di Free Malaysia Today, Zainudin Maidin menerusi catatan di blognya pernah menyarankan semua sekolah tahfiz swasta digantung atau ditutup serta-merta kerana ia bertumbuh liar, bersistem kuno dan tidak bertamadun.

Zainudin Maidin mencadangkan kerajaan mengharamkan semua sekolah tahfiz swasta, susulan kematian pelajar tahfiz berusia 11 tahun, Mohamad Thaqif Amin Mohd Gaddafi selepas kehilangan kedua-dua kakinya akibat jangkitan kuman dan pembekuan darah pada April 2017.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Wak Doyok Menipu Lagi? Rakan Kongsi Dedah Bukti

Sejak kebelakangan ini, nama Wak Doyok sering kali dianggap menipu selepas beberapa pertuduhan telah dibongkarkan oleh netizen di laman sosial. Kali ini satu lagi tuduhan melibatkan ikon fesyen ini dan juga usahawan terkenal, Asyraf Mazlan.

Suatu ketika dahulu, Asyraf pernah dikaitkan bercinta dengan Elfira Loy. Namun menurut mereka hubungan mereka sekadar kawan baik sahaja memandangkan sudah lama mengenali antara satu sama lain.

Di Instagram, Wak telah memuat naik sebuah gambar bersama Asyraf dan menyatakan bahawa Asyraf sebagai ‘P.A’ nya tidak lagi berkhidmat untuknya. Namun begitu, sedikit mencurigakan kerana menurut netizen, Asyraf sebenarnya bukanlah ‘P.A’ seperti yang didakwa Wak sebaliknya, usahawan itu merupakan pemegang saham terbesar dalam perniagaan dan jenama produk Wak.

Menguatkan lagi dakwaan berkenaan, Asyaf sendiri telah tampil mengemukakan beberapa salinan bukti di Instagram nya yang menunjukkan bahawa dia adalah pemegang saham terbesar dalam perniagaan Wak. Turut kelihatan di situ adalah Datuk Seri Aliff Syukri sebagai pemegang saham bersama.

Adakah ini sebagai gimik pemasaran? Ketika ini kedua-duanya mungkin terdapat perselisihan faham dan ramai yang mengharapkan agar mereka berbaik kerana jika jenama Wak Doyok ditarik balik, sudah pasti ianya memberi impak buat Wak atau nama sebenarnya Mohd Azwan.


[REVIEW] Ant-Man & The Wasp Jauh Lebih Baik Dari Yang Pertama!

Sebelum menonton filem sekuel Antman ini, terdetik di hati kami adakah ianya akan hambar seperti yang sebelumnya? Ini kerana tidak keterlaluan jika kami katakan Antman yang pertama terbitan Marvel agak sedikit bosan malah pernah juga kami tertidur seketika tatkala menonton filem ini.

Namun tidak bagi Ant-man dan The Wasp kerana kami merasakan sekuel nya jauh lebih baik! Barangkali kerana kemunculan The Wasp sebagai gandingan hero semut ini menyelamatkan jalan ceritanya.

Malah jika dilihat pada kuasa Ant-man dalam filem ini semakin hebat dan tidaklah menampakkan ianya sebagai superhero yang paling ‘low class’ berbanding adiwira yang lain. Untuk rekod, ternyata mudah untuk filem ini mendahului carta box-office sebaris dengan 19 filem Marvel yang lain yang turut menduduki tangga teratas .

Scott Lang kini kembali lagi menjadi Ant-man. Meskipun digantung selama 2 tahun untuk berada di rumah sahaja, demi menyelamatkan ibu kepada rakannya, Hope yang juga The Wasp, Scott kembali beraksi. Namun begitu, dalam misi menyelamat mereka, muncul pula seorang penjahat yang tidak dikenali mengganggu misi mereka.

Turut mempunyai kuasa luar biasa, ternyata penjahat ini melakukan satu kejutan buat mereka. Pastikan anda menunggu sehingga ke penghujungnya kerana terdapat dua post credit bagi menceritakan mengapakah Antman hilang ketika pasukan Avengers sedang bertarung.


Misha Omar Akui Lagunya Pernah Kena ‘Reject’ Dengan Radio

Siapa tidak kenal dengan penyanyi yang memiliki vokal gemersik ini. Misha Omar nama yang diakui antara penyanyi terbaik negara.

Meniti kejayaan bergelar anak seni selama 15 tahun bukanlah sesuatu yang mudah untuk Misha. Namun Misha sedikit rasa kesal dengan anak-anak muda sekarang mudah berputus asa hanya disebabkan pengalaman yang baru setahun jagung.

A post shared by Misha Omar (@mishaomar)

Menurut satu temubual Misha bersama Utusan Online, dia akui memang ada pasang surut dalam bergelar anak seni.

“Saya ulas hal ini secara umum. Sejujurnya, sepanjang pembabitan saya sebagai penyanyi, memang ada pasang surut bergelar anak seni. Kalau mahu menyentuh kisah jatuh bangun saya dalam industri, satu hari memang tak cukup nak diceritakan.

Misha sempat berkongsi pengalaman pahit dan sedih sepanjang bergelar penyanyi. Misha yang turut menasihatkan anak muda berfikir dengan bijak dan membuat pertimbangan sewajarnya agar tidak mensia-siakan peluang.

“Cuma yang boleh kongsikan, lagu nyanyian saya pernah tidak dimainkan oleh radio-radio tempatan. Bukannya satu tetapi ada beberapa lagu yang mereka tolak. Sebab itu saya tertanya-tanya, kenapa perlu mengalah jika perjalanan seni itu berjalan dengan lancar?”

Selepas dua tahun berehat daripada sebarang single baharu, penyanyi Misha Omar kembali merancakkan arena seni suara dengan kemunculan buah tangan terkininya berjudul Sampai Bila.

Lagu yang dihasilkan oleh Sharon Paul serta lirik daripada Fedtri Yahya dan Shah Shamsiri itu telah pun dilancarkan di semua platform digital pada bulan Mei yang lalu. Kali terakhir Misha tampil dengan lagu baharu adalah pada 2016 berduet dengan Hafiz Suip menerusi lagu Terimaku Seadanya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Sheeda Bergaduh Dengan Ifa Raziah Tular Di Media Sosial

Semalam tular di media sosial apabila terdapat sebuah video yang menyaksikan pertengkaran dua penyanyi dangdut terkenal, Sheeda dan Ifa Raziah yang dipercayai berlaku di sebuah ruangan parkir.

A post shared by S H E E D A (@sheedadangdutofficial)

Video yang berdurasi 43 saat itu dimuat naik sendiri oleh Sheeda di Instagram miliknya. Dalam kenyatannya itu, Sheeda mendakwa Ifa cuba memburuk-burukkan dirinya kepada pihak lain. Tambah Sheeda, Ifa sendiri tidak berani bersemuka apabila diminta berbuat demikian malah turut menyifatkan penyanyi itu sebagai seorang penipu dan cuba mencari pasal dengan ramai pihak.

Dalam perkembangan lain, Ifa menerusi Instagram nya telah memuat naik beberapa status berkenaan insiden berkenaan dan dipercayai akan mendedahkan perkara yang sebenar pada hari ini. Menerusi sumber lain, Ifa dikatakan telah berada di balai polis malam semalam berhubung insiden itu. Lagi perkembangan lanjut akan kami kemaskini sebaik sahaja mendapat berita terbaru.


Penyanyi Lelaki Cuba Ugut Rakan Untuk Raih Populariti

Namanya jika disebut mungkin perlu dibuat rujukan kerana popularitinya kini tidaklah sepopular Haqiem Rusli mahupun Anuar Zain. Namun begitu, penyanyi kelahiran Muar, Johor ini yang turut meraih sebuah anugerah dari Singapura punyai kisahnya tersendiri.

Semuanya telah dibongkar oleh mangsa yang juga rakannnya sendiri pada murai.my. Menurut rakannya itu yang bekerja di salah sebuah sektor pelancongan pada mulanya menawarkan penyanyi tersebut untuk menjadi duta kepada syarikat mereka. Dimana salah satu manfaatnya dia dapat melancong bersama peminat-peminatnya secara percuma sekiranya pakej yang dijual pada peminat mereka mendapat sambutan yang mengalakkan.

Namun begitu, berlainan pula yang terjadi kerana merasai popularitinya tidaklah se’gah’ dahulu dan pakej yang dijual kemungkinan besar tidak mendapat sambutan, maka dia menggunakan jalan pendekatan dengan mengugut rakannya itu untuk turut mempromosikan pakej berkenaan.

Sekiranya dia tidak dapat melancong bersama peminatnya, penyanyi itu sama sekali tekad untuk menyerang rakannya itu di pejabatnya dan akan membongkar perkara-perkara yang berbangkit dimana menurut rakannya itu sama sekali tidak benar.

Pelbagai kisah yang kurang enak untuk didengari telah diceritakan oleh rakannya itu. Ini termasuklah merayu kepada orang lain untuk menjaga anaknya yang sakit hanya kerana ingin menghadiri sebuah acara yang tidak berapa penting, meminta rakannya itu untuk mempersembahkan montaj mengenai dirinya pada pensyarahnya ketika masih belajar dan banyak lagi. Semuanya hanya kerana ingin popular.

murai.my difahamkan rakannya itu telah pun membuat laporan polis berkenaaan kejadian ugut berkenaan. Sayang kerana mempunyai rupa paras yang kacak tetapi perangainya pula sedikit sebanyak menjatuhkan imej tersebut!


Disenarai Hitam? Sofi Jikan Dedah Tidak Lagi Dapat Tawaran Berlakon

Selepas peristiwa hitam yang mengaitkan Sofi Jikan tahun lalu, reputasinya sebagai seorang pelakon tercalar apatah lagi dia dituduh sebagai salah seorang dalang yang kononnya menjadi punca Datuk Farid Kamil dianayai.

Ekoran kes tersebut, Sofi mendedahkan dia kini tidak lagi mendapat sebarang tawaran berlakon. Malah lebih menyedihkan ada tawaran yang diterima namun dibatalkan serta merta. Tambahnya juga, dia kini dikatakan tidak lagi boleh terlibat dengan sebarang program televisyen.

Berkenaan isu yang mengaitkan dirinya dan Farid pula, menurut Sofi dia enggan bertemu dengan pelakon dan pengarah itu buat masa ini. Jelas pelakon yang terkenal dengan tagline ‘Kasi Sengat’ ini, baru-baru ini juga Farid ini ada menghubunginya.

Namun dia mengambil keputusan untuk tidak menjawab panggilan telefon berkenaan kerana masih tidak percaya kerana rakannya itu sanggup menuduhnya sedemikian rupa sehingga dia hilang segalanya. Bersabarlah Sofi, kerana kebenaran pasti akan terbukti suatu hari nanti!


Watak X-Men Dan Fantastic Four Sah Tidak Tersenarai Dalam Marvel Studio!

Sebelum ini, muncul khabar angin dimana terdapat dakwaan bahawa watak X-Men akan diserap dalam francais filem Marvel Studio dimana menyaksikan pertembungan mutan dan juga para Avengers.

Namun begitu, harapan ramai peminat terpaksa dilupakan kerana pengarah yang juga Presiden Marvel Studio telah mengesahkan tiada sebarang kemungkinan untuk bawa watak X-Men dan Fantastic Four dalam siri Marvel Cinematic Universe (MCU) meskipun sudah mencapai kata sepakat diantara Disney dan Fox.

Menurut Kevin, ketika ini Marvel Studio hanya ingin fokuskan pada sejumlah filem yang telah dirancang untuk sekian lamanya. Antara filem tersebut adalah Avengers 4, Spider-Man: Far from Home, Guardians of the Galaxy Vol.3 dan Captain Marvel yang baru sahaja menamatkan sesi pengambarannya baru-baru ini. Meskipun begitu, peminat turut tidak tolak kemungkinan watak-watak dari X-Men mahupun Fantastic Four akan terlihat dalam MCU suatu hari nanti.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Pelik! Mendiang Jeong Da Bin Dinikahkan Secara Ghaib

Penggemar drama korea mungkin mengenali aktres Jeong Da Bin yang popular seangkatan Kim Rae Won dan Song Seung Heon. Namun begitu, pada 2007 peminat menangisi pemergian Da Bin yang telah ditemui mati di rumah kekasihnya dipercayai kerana membunuh diri dalam keadaannya yang mabuk.

Seperti sebuah filem seram, baru-baru ini peminat negara itu mengimbas kembali mengenai ibu bapa Da Bin yang telah melangsungkan upacara pernikahan anak mereka meskipun jasadnya sudah tiada. Anehnya lagi, mendiang telah dinikahkan dengan seorang lelaki yang usianya 5 tahun lebih tua darinya dan lelaki tersebut juga telah meninggal dunia sekitar 2002.

Pernikahan ini telah mendapat restu daripada kedua-dua belah keluarga kerana terkilan anak mereka ‘pergi’ sebelum mempunyai pasangan hidup. Kedua-dua mereka telah dinikahkan secara ghaib menerusi sebuah ritual khas.

Memandangkan kedua-dua ‘mempelai’ tidak mempunyai gambar kenangan bersama, pihak keluarga telah bersepakat untuk memuat turun gambar pernikahan yang diambil dari internet serta menyunting gambar berkenaan dengan meletakkan wajah anak mereka. Jelas sekali ritual dan gambar tersebut mendapat perhatian dunia kerana ianya sesuatu yang pelik serta menyeramkan!


Dr Mahathir Hanya ‘Follow’ Seorang Artis Lelaki Ini Di Instagram

Rata-rata rakyat Malaysia meluahkan rasa syukur terhadap Tun Dr Mahathir Mohamad setelah diberi mandat untuk memegang jawatan Perdana Menteri Malaysia selepas kemenangan di PRU 14 baru-baru ini. Beliau juga merupakan pemegang rekod sebagai perdana menteri paling tua di dunia.

Selain bergiat aktif dalam bidang politik, Dr Mahathir juga aktif di laman sosial seperti Facebook, Instagram dan juga Twitter.

Kami di murai.my baru sahaja menemui sesuatu yang menarik di mana penyanyi berbakat Aizat Amdan merupakan antara satu-satunya selebriti lelaki di Malaysia yang Dr Mahathir ikuti menerusi laman sosial, Instagram.

Jika anda lihat di ‘Following’ Instagram Dr Mahathir, hanya ada 8 akaun Instagram yang beliau ikuti termasuklah penyanyi nombor 1 Malaysia, Datuk Seri Siti Nurhaliza.

Tahniah Aizat! Baru-baru ini Aizat telah merealisasikan hasrat ayahnya, Datuk Amdan Mat Din untuk menghasilkan lagu Harapan Jadi Nyata khas buat Tun Dr Mahathir. Lagu tersebut yang juga merupakan hasil nukilan ayahnya ‘diperap’ selama 7 tahun yang lalu dan kini dia dapat melancarkan lagu tersebut.


Che Ta Mohon Polis Segera Tangkap Zuriati Abdullah

Berhati-hati dengan wanita bernama Zuriati Abdullah yang dikatakan menipu ramai pelanggan dengan menggunakan nama syarikat. Sebentar tadi, pelakon dan usahawan, Rozita Che Wan atau lebih mesra dipanggil Che Ta telah membuat laporan polis terhadap seorang bekas pekerjanya itu yang didakwa menipu dalam bentuk wang ringgit dan mencuri produk syarikat.

“Saya harap pihak polis bukan sekadar ambik report tapi jugak bertindak untuk menangkap penipu, ZURIATI ABDULLAH @ NASIR. MENYELEWENG DUIT , MENYAMAR & MENIPU ..”

Menurut Che Ta, selain orang awam, beberapa buah syarikat besar pernah menjadi mangsa individu terbabit antaranya seperti syarikat kosmetik SimplySiti dan syarikat produk wangian Dexandra.

Umumnya, Che Ta menjalankan perniagaannya sendiri iaitu By RCW, Padusi Couture dan Padusi Picture. Antara cabang perniagaan yang mendapat sambutan hangat di kalangan pengguna ialah produk di bawah label By RCW kerana ia cukup sinonim dengan golongan wanita. Antara produk terhangat di bawah jenama ini ialah Jus Goyang Rapat dan Pencuci Goyang Segar.


Dulu Ditawarkan Jadi Model Playboy, Kini Nikita Mirzani Putuskan Berhijab

Berita gembira datangnya dari aktries popular di Indonesia Nikita Mirzani. Terkenal dengan penampilannya yang seksi dan terbuka, kali ini dia memilih untuk berhijrah dan menutup auratnya.

Hal tersebut diketahui pertama kali ketika dirinya menjadi jemputan di sebuah program di stesyen television swasta di Indonesia, Rabu (11/7/2018). Dalam tayangan program tersebut, nampaknya dia sudah muncul dengan mengenakan hijab.

Sebenarnya Nikita sudah mengaku bahawa dirinya sudah mengenakan hijab sejak Selasa yang lalu.

Nikita memberitahu bahawa pihak keluarga mengaku gembira dengan perubahan dirinya saat ini. Bahkan kedua buah hatinya juga ia akui bersyukur dengan perubahannya. Namun dia menegaskan bahwa perubahannya bukanlah kerana dorongan dari suami.

Ia menjelaskan bahwa seorang ustadz yang dikenali sebagai Maulana menjadi salah seorang yang tahu saat pertama kali mengenai hasratnya untuk berhijrah. Malah dia sempat meminta ustadz Maulana hadir ke kediamannya dan menunaikan solat sujud syukur.

Jika diimbas kembali sejarah pembabitan beliau dalam dunia hiburan, Nikita Mirzani pernah menerima tawaran foto untuk majalah playboy di Filipina. Namun terpaksa melupakan tawaran itu kerana dia sedang menjalin hubungan istimewa dengan lelaki yang juga suaminya sekarang yang bernama Dipo Latief.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Pergaduhan Ifa Raziah Dan Sheeda Hanya Gimik Semata-Mata!

Sejak tularnya video pergaduhan melibatkan dua penyanyi dangdut terkenal, Ifa Raziah dan Sheeda, rata-rata peminat ingin tahu apakah tindakan balas dari Ifa setelah Sheeda menyerangnya dan turut menghamburkan beberapa perkataan kesat kepada penyanyi itu. Malah menerusi di Instagtam nya, Ifa turut memuat naik beberapa status seolah-olah merujuk kepada insiden berkenaan dan turut dikatakan sudah membuat laporan polis.

Namun percaya atau tidak, pergaduhan tersebut hanyalah gimik semata-mata! Mereka juga tidak menyangka bahawa lakonan mereka itu benar-benar menjadi sehingga tular di media sosial.

A post shared by MISS DIVA IFA RAZIAH (@ifa_raziah)

Melihatkan pada pergaduhan tersebut, ramai juga netizen yang mengecam Ifa kerana menganggap penyanyi itu sememanngya dikenali kerana suka mencari isu dengan selebriti lain.

A post shared by S H E E D A (@sheedadangdutofficial)

Menurut Sheeda pula, dia mengaku bahawa sudah lama tidak bertegur sapa dengan Ifa. Namun semua itu hanya tinggal kenangan pahit dan kini kedua-duanya sudah berdamai. Video tersebut pula sengaja dibuat bagi melihat reaksi netizen. Nampaknya sekarang memang musim gimik ya? Apa pun kami pasti anda juga terkena bukan?